qundao/data-zh-poetry huggingface dataset:
念奴嬌
作者：魏了翁
朝代：宋

夢中猶記，來時路、五馬踟躕攢立。江北城南春澹沲，山鎖一天晴日。伊軋徵車，徊徨去意，只有東風識。如今還在，誰人伴我浮白。天外一曲陽春，依然有腳，來到萱堂北。不是奇情雙照亮，肯寄鱗鴻相覓。酒引曹醇，歌翻楚調，觸撥歸心急。醉魂時繞，鶯花世界風物。
念奴嬌
作者：魏了翁
朝代：宋

被東風吹送，都看盡、蜀三川。向涪水西來，東山右去，劍閣南旋。家家露餐風宿，數旬間、渾不見炊煙。踏遍王孫草畔，眼明帝子城邊。萬家赤子日高眠。絲管夜喧闐。自梓遂而東，岷峨向裡，漢益從前。人人裡歌塗詠，願君侯、長與作蕃宣。我願時清無事，早歸相伴華顛。
念奴嬌
作者：魏了翁
朝代：宋

萬人遮道，撥不斷、爭挽房湖逐客。臣罪既盈應九死，全荷君王矜惻。況是當年，曾將愚技，十字街頭立。恩波浩蕩，孤忠未報涓滴。世事應若穿楊，一弦不到，前發皆虛的。自判此生元有分，不管筮違龜食。靴帽叢中，漁樵席上，無入非吾得。倚湖一笑，夜深群動皆息。
念奴嬌
作者：魏了翁
朝代：宋

岸容山意，隨春好，人在春風獨立。立盡閒雲來又去，目斷一天紅日。豈不懷歸，於焉信宿，此意無人識。只看鬢髮，絲絲都為人白。風露正滿人間，齁齁睡息，渾不知南北。要上南山披薈蔚，誰是同心相覓。天運無窮，事機難料，只有儲才急。願公壽考，養成元祐人物。
摸魚兒
作者：魏了翁
朝代：宋

知年來、幾番拜疏。但言歸去歸去。問歸有底匆忙事，得恁陳情良苦。天未許。將花綬藻衣，為插儀庭羽。掉頭不顧。唸白發翁兒，本來天分，不是折腰具。從頭數。多少漢庭簪組。滔滔車馬成霧。爭如祖帳東門外，父子縹縹高舉。峨眉下、有幾許湖山，無著春風處。留君不住。但遠景樓前，追陪杖屨，莫忘卻、別時語。
木蘭花慢
作者：魏了翁
朝代：宋

問梅花月裡，誰解唱、小秦王。向三疊聲中，蘭橈荃棹，桂醑椒漿。明朝濮渝江上，對暮雲、平野北風涼。準擬八千里路，破除九十春光。硯涵槐影漾旗常。披拂御爐香。念人世難逢，玉階方寸，陛楯顏行。休言舉人文字，系一生、窮達與行藏。凡卉都隨歲換，幽蘭不為人芳。
木蘭花慢
作者：魏了翁
朝代：宋

恰秋光四十，箕斗外、月初弦。笑淺瀨平蕪，寒城小市，掌許山川。半生夢魂不到，與君侯、歲歲此周旋。鞍馬空銷髀肉，兜牟未換貂蟬。人生天地兩儀間。須住百餘年。數重卦三三，後天八八，來日千千。面前路頭盡闊，放規模、運量十分寬。官職終還分定，兒孫也靠心傳。
木蘭花慢
作者：魏了翁
朝代：宋

正秋陰盛處，忽蕩起、一冰輪。甚漢魏從前，才人勝士，斷簡殘文。都無一詞賞玩，更擬將、美色似非倫。此意誰能領會，自誇光景長新。得陰多處倍精神。俗眼轉增明。向大第高樓，痴兒呆女，脆竹繁裀。此心到頭未穩，莫古人、真不及今人。坐看兩儀消長，靜觀千古澆淳。
木蘭花慢
作者：魏了翁
朝代：宋

怕年來年去，漸雅志、易華顛。嘆夢裡青藜，間邊銀信，望外朱轓。十年竟成何事，雖萬鍾、於我曷加焉。海上潮生潮落，山頭雲去雲還。人生天地兩儀間。只住百來年。今三紀虛過，七旬強半，四帙看看。當時只憂未見，恐如今、見得又徒然。夜靜花間明露，曉涼竹外晴煙。
木蘭花慢
作者：魏了翁
朝代：宋

記北人騎屋，看龍首、許仲元。自擁節來歸，持荷直上，誰與爭先。好官到頭做徹，些兒欠缺便徒然。我愛慶元龍首，當春不逐時妍。人生天地兩儀間。且住百來年。數初度庚寅，未來甲子，儘自寬閒。太平竟須公等，終不成、造物謾生賢。拓取面前路徑，著身常要平寬。
木蘭花慢
作者：魏了翁
朝代：宋

記薰風殿上，曾當暑、侍君王。看絳服臨軒，白袍當殿，流汗翻漿。今年詔書催發，趁槐庭、初夏午陰涼。瘦馬行時臘雪，疊猿啼處年光。大科異等士之常。難得姓名香。嘆陋習相承，駒轅垂耳，麟楦成行。平生學為何事，到得時、遇主忍留藏。看取杏花歸路，身名渾是芬芳。
水龍吟
作者：魏了翁
朝代：宋

闌風長雨連霄，昨朝晴色隨軒驟。松聲花氣，江煙浦樹，如相迎候。山送青來，僧隨麥去，山為吾有。更搘筇直上，薜蘿深處，雲垂幄、蘚成甃。未至相如獨後。對山尊、勸酬多又。記曾犯雪，重來已是，綠肥紅瘦。好語時聞，憂端未歇，倚風搔首。謾持觴自慰，冰山安在，此山如舊。
沁園春
作者：魏了翁
朝代：宋

惠我田疇，拯民水火，春滿蜀東。更山連睥睨，長蛇隱霧，紅移略約，睢霓橫空。人臥流蘇行席上，公心事夕闌晨枕中。長自苦，算無人識得，只有天公。天教百般如願，也應是、天眼惺憁。看田間泥飲，門無夜打，水濱廬處，戶有朝舂。擬上公堂，稱兕爵酒，未抵人間春意濃。無可願，願城池永與，公壽無窮。
清平樂
作者：魏了翁
朝代：宋

誰分天種。來上花鬘供。綠葉素雲姿雅重。那得愁心頻捧。他花自是無工。不關香淡香濃。才問為誰含笑，盈盈靴面敧風。
清平樂
作者：魏了翁
朝代：宋

藍田玉種。為我酬清供。香壓冰肌猶怕重。更倩留仙群捧。看花美倩偏工。舉花訊息方濃。此笑知誰領解，無言獨倚東風。
滿江紅
作者：魏了翁
朝代：宋

見說新來，把閒事、都齊閣束。日用處、渾無凝滯，天機純熟。簾卷春風琴靜好，庭移曉日蘭芬馥。笑可曾，些子上眉頭，縈心曲。吞宇宙，船明玉。批風月，詩成軸。問人間底處，升沈榮辱。與我言兮雖我願，不吾以也吾常足。但年年、先後放燈時，篘新醁。
滿江紅
作者：魏了翁
朝代：宋

宇宙中間，還獨笑、誰疏誰密。正從容行處，山停川溢。鍾鼎勒銘模物象，山林賜路開行蓽。要不如、胸次祗熙熙，無今昔。便百中，穿牙戟。怕六鑿，生虛室。為幽香小佇，旋供吟筆。人事未須勞預慮，天公渾不消餘力。看雨餘、雲卷約簾旌，明紅日。
滿江紅
作者：魏了翁
朝代：宋

玉質金相，長自守、間庭暗室。對黃昏月冷，朦朧霧浥。知我者希常我貴，於人不即而人即。彼云云、謾自怨靈均，傷蘭植。鶗鴂亂，春芳寂。絡緯叫，池英摘。惟國香耐久，素秋同德。既向靜中觀性分，偏於發處知生色。待到頭、聲臭兩無時，真聞識。
烏夜啼
作者：魏了翁
朝代：宋

不肯呈身覓舉，那能隨俗為官。梅花寒颭書窗月，一味漂陽酸。梅里無邊春事，書中千古遐觀。鄰翁不識清閒樂，驚見滿堂歡。
眼兒媚
作者：魏了翁
朝代：宋

夢魂不踏正牙班。直作五雲閒。簡編真樂，壎篪雅韻，菽水清歡。都將瞥忽榮華事，春夢曉雲看。只期他日，實願受用，大耐高官。
眼兒媚
作者：魏了翁
朝代：宋

北風不競帝師班。雨足桔槔閒。且容湖使，靜中藏拙，忙裡偷歡。一枰黑白終何若，未可目前看。自量愚分，不堪世用，只稱田官。
眼兒媚
作者：魏了翁
朝代：宋

乃翁表裡玉無瑕。渾是得天多。一生受用，不完全處，都補填他。郎君心念和平處，似得十分家。天何以報，重重印字，滴滴簷窠。
眼兒媚
作者：魏了翁
朝代：宋

不居上界列仙班。梅隱寄幽閒。玉堂雲曉，玉珍雨夜，總是真歡。如兄才譽居人上，鵬路正看看。只祈兄弟，長隨母健，不愛高官。
謁金門
作者：魏了翁
朝代：宋

那復有。氣味醲於春酒。猶向故鄉懷印綬。相過何日又。吐出心腸錦繡。問我阿孃依舊。娘亦祝君如柏壽。相看霜雪後。
醉蓬萊
作者：魏了翁
朝代：宋

又一番雨過，倚閣炎威，探支秋色。前度劉郎，為故園一出。黃髮絲絲，赤心片片，儼中朝人物。詩裡香山，酒中六一，花前康節。倦客才歸，新亭恰就，萱徑蔭濃，卜林香發。尊酒相逢，看露花風葉。躍躍靜神，生生意思，入眼渾如滌。更祝天公，收回積潦，放開晴日。
鵲橋仙
作者：魏了翁
朝代：宋

銀潢濯月，金莖團露，一日清於一日。昨宵雲雨暗河橋，似劃地、不如今夕。乘查信斷，搘機人去，誤了橋邊訊息。天孫問我巧何如，正為怕、不曾陳乞。
點絳唇
作者：魏夫人
朝代：宋

波上清風，畫船明月人歸後，漸消殘酒。獨自憑闌久。聚散匆匆，此恨年年有，重回首。淡煙疏柳。隱隱蕪城漏。
失調名
作者：魏掞之
朝代：宋

掛天師，撐著眼，直下覷。騎個生獰大艾虎。閒神浪鬼，闢惵他方遠方，大膽底，更敢來、上門下戶。
句·其三
作者：魏泰
朝代：宋

石城同学断空残照，白雪非人只丽谯。
句·其三
作者：魏泰
朝代：宋

石城同學斷空殘照，白雪非人只麗譙。
題秦昌齡寫真
作者：魚肉和尚
朝代：宋

動著萬丈懸崖，不動當處沉埋。
彌勒八萬樓閣，擊著處處門開。
會得紫羅帳裏事，不妨行處作徘徊。
九誦·周公
作者：鮮于侁
朝代：宋

噫嗟兮文公，巋然兮秘宇。
悵王室兮多難，獨勤勞兮左右。
四國流言兮冲人不知，東征問罪兮慆慆不歸。
大電以風兮天威震驚，弁啓金縢兮衮衣有光。
公之心兮大成文武，公之子兮建侯啓土。
山川兮附庸，奄鳬繹兮龜蒙。
萬子孫兮承祀，億兆人兮仰止。
惟天子之歎嗟兮不復見於寤寐。
何莽新之假攝兮文奸言而欺一世，造作詭故而戕劉兮亦亟殄宗而絕嗣。
公之聖而德協天兮何妄人之輒自擬，俾其顛而不終兮天實表公衷而警後。
肅進拜於廟堂兮宜奉時之牲酒。
鼓鐘兮在宮，琴瑟兮在堂。
神之格兮樂享，民欣欣兮不忘。
九誦·堯祠
作者：鮮于侁
朝代：宋

車轔轔兮廟堧，鼓坎坎兮祠下。
竽琴兮並奏，潔時修兮虔祠事。
瑤華爲饌兮沆瀣爲漿，象籩玉豆兮金鼎煇煌。
海珍野蔌兮雜錯而致誠。
神之來兮風雨蕭蕭，前驅於畢兮上有招搖。
羽林爲衛兮虹霓爲旗，鳯凰左右兮擾伏蛟螭。
神之降兮金輿，靈欣欣兮肸蠁。
德難名兮覆燾，千萬年兮不忘。
九誦·孔子
作者：鮮于侁
朝代：宋

曲阜兮遺墟，先師兮闕里。
神彷彿兮如在，涕潺湲兮不已。
窮天地兮一人，掲日月而照臨。
生無萬乘之位兮三千之徒心服而四來。
嗟愚陋之不明兮乃商賜之爲疑，羌紛紛其妄作兮悖道違義而弗自知。
顧六藝之折衷兮取捨縱横而協於道，後世苟輕肆於胸臆兮必遽貽於詬病。
三綱立而五教明兮實治世之宏矩，履厚地而戴高天兮胡一日之可捨，宜萬齡之廟貌兮春秋不乏其時祀。
合仁義以爲冠兮結忠信而爲佩，集道德以爲裳兮服文章而爲带。
列籩豆爲左右兮蘋藻牲牢而潔肥，酌玉醴以爲酒兮錯瓊瑤而爲粢。
升堂而北面兮望冕旒之巍巍，惟神明之降鑒兮洞精神其來歆。
九誦·嶽神
作者：鮮于侁
朝代：宋

雲蓊蔚兮山之巓，瞻嶽靈兮望青天。
嶄巖崷崪兮磅礴無垠，巄嵸嵂勃兮寧一以爲仁。
草木雜而羅生兮人不可名，鳥獸蕃而走集兮虞不能知。
因高錯事兮道此躋陛，登岱勒成兮胡爲而七十二君。
齊余心兮不外，高余冠兮甚偉。
擷芳杜兮爲衣，掇紫芝兮作佩。
柏實兮松華，石髓兮蘭英。
蕙肴陳兮玉案，明水湛兮清尊。
誠拳拳兮不解，寐接神兮怳若有言。
嵩高峻極兮生甫與申，周道將明兮宣以中興。
水旱不常兮蟲螟以災，稼穡卒荒兮民生流離。
勞來安集兮之子之功，祐此下民兮寧遺神羞。
九誦·微子
作者：鮮于侁
朝代：宋

肇公孫之璇源兮玄鳥降而生商，並禹稷之聖賢兮實惟桓撥之王。
歷媯姒之世數兮道日躋於武湯，始伐罪於仇餉兮人怨咨而徯來。
顧寛仁之宜民兮天俾式于九圍，諒除殘而代虐兮猶云德之有慚。
賴燕翼於孫謀兮治克舉於三宗，老成不怨於不以兮隱處不傷於厄窮。
世四十有六而下衰兮豈天命之將隳，寔遭家之不嗣兮顧麗色之惟微。
念社稷之顛傾兮七廟無所憑依，帝眷在於有周兮抱祭器而焉歸。
雖白馬之見廟兮聊血食於商丘，偉夫子一言兮誠有取於三仁。
九誦·河伯
作者：鮮于侁
朝代：宋

清秋方初兮霪雨降而無時，舊坊弗治兮河水泛濫而爲災。
潏汨沸渭兮澎湃奔波而霈來，崩騰覆溺兮夫豈河伯之不仁。
汗漫千里兮蕩然室閭，耄稚驚號兮丘冢爲家。
蛟螭憤怒兮魚鼈縱横，黿鼉馳騖兮鳬鶩飛翔。
皇天無親兮視聽以民，五序參差兮咎極以滋。
聖惟唐堯兮固遭横流，臣有舜禹兮輿心所依。
禦災拯溺兮九叙可歌，四凶遂去兮二人以陞。
天地平成兮海隅蒙福，白馬玉璧兮非神之欲。
九誦·箕子
作者：鮮于侁
朝代：宋

偉夫子之正諒兮適遭世以離尤，悼祖宗之累積兮大命顛而逢憂。
忠良屏遠兮讒諛寖昌，神龜在塗兮虺蟒升堂。
紫鸞笯置兮鴆羽飛揚，騶虞潛遯兮豺虎縱横。
江籬鉏割兮鈎吻日滋，芳荃不御兮蔓草難圖。
比干剖心兮天子佯狂，蒙以正兮大明其傷。
靈修不察兮國以云亡，舊邦維新兮武功以成。
囚奴釋辱兮作賓於王，九疇演繹兮大法以彰。
五事欽明兮君道日隆，彝倫攸叙兮庻政其凝。
朝鮮分封兮夷貊化行，傳國中山兮蕃子以孫。
廟貎有嚴兮祀典攸存，歲時奉事兮斯千萬年。
九誦·舜祠
作者：鮮于侁
朝代：宋

道歷山兮逶蛇，思古人兮感歎。
並儲胥兮肅止，仰曾雲兮晻曖。
獸何鳴兮林中，鳥何悲兮山上。
木何爲兮不剪，草何爲兮茂暢。
帝之神兮在天，帝之德兮在人。
物具兮四海，心精兮一純。
采秀實兮山間，摘其毛兮澗底。
玉醴湛兮瓊茅，希修雜兮蘭茝。
樂備兮九奏，鳯舞兮儀韶。
人駿奔兮如在，君卒享兮神交。
九誦·雙廟
作者：鮮于侁
朝代：宋

旄頭光芒兮戎馬馳，海水沸蕩兮鯨鯢飛。
煙塵蔽日兮殺氣昏，金鼓轟天兮山岳奔。
小國不守兮大國顛傾，王侯戮辱兮虵豕肆行。
二公仗義兮捍賊睢陽，析骸易子兮併力小城。
勢窮力殫兮外無救兵，亡身徇國兮寧屈虎狼。
仰天視日兮氣以揚揚，衣纓不絕兮貌如平生。
旅遊馳驅兮歷此舊都，致詞雙廟兮涕泗不收。
惟忠與孝兮死義爲尤，遭世擾擾兮適履其憂。
訏謀顛置兮邊將怙功，尾大權移兮三鎮握兵。
忠賢在野兮讒邪肆意，女謁內用兮戚臣外圯。
紀綱日紊兮典刑日弛，胎禍階亂兮誰執其咎。
義士没身兮沈冤莫置，猗歟二公兮行人歔欷。
题秦昌龄写真
作者：鱼肉和尚
朝代：宋

动着万丈悬崖，不动当处沉埋。
弥勒八万楼阁，击着处处门开。
会得紫罗帐裏事，不妨行处作徘徊。
题秦昌龄写真
作者：鱼肉和尚
朝代：宋

动著万丈悬崖，不动当处沉埋。弥勒八万楼阁，击著处处门开。会得紫罗帐里事，不妨行处作徘徊。
九诵·双庙
作者：鲜于侁
朝代：宋

旄头光芒兮戎马驰，海水沸荡兮鲸鲵飞。
烟尘蔽日兮杀气昏，金鼓轰天兮山岳奔。
小国不守兮大国颠倾，王侯戮辱兮虵豕肆行。
二公仗义兮捍贼睢阳，析骸易子兮併力小城。
势穷力殚兮外无救兵，亡身徇国兮宁屈虎狼。
仰天视日兮气以扬扬，衣缨不绝兮貌如平生。
旅游驰驱兮历此旧都，致词双庙兮涕泗不收。
惟忠与孝兮死义为尤，遭世扰扰兮适履其忧。
吁谋颠置兮边将怙功，尾大权移兮三镇握兵。
忠贤在野兮谗邪肆意，女谒内用兮戚臣外圯。
纪纲日紊兮典刑日弛，胎祸阶乱兮谁执其咎。
义士没身兮沈冤莫置，猗欤二公兮行人歔欷。
九诵·双庙
作者：鲜于侁
朝代：宋

旄头光芒兮戎马驰，海水沸荡兮鲸鲵飞。烟尘蔽日兮杀气昏，金鼓轰天兮山岳奔。小国不守兮大国颠倾，王侯戮辱兮蛇豕肆行。二公仗义兮捍贼睢阳，析骸易子兮并力小城。势穷力殚兮外无救兵，亡身徇国兮宁屈虎狼。仰天视日兮气以扬扬，衣缨不绝兮貌如平生。旅游驰驱兮历此旧都，致词双庙兮涕泗不收。惟忠与孝兮死义为尤，遭世扰扰兮适履其忧。吁谋颠置兮边将怙功，尾大权移兮三镇握兵。忠贤在野兮谗邪肆意，女谒内用兮戚臣外圯。纪纲日紊兮典刑日弛，胎祸阶乱兮谁执其咎。义士没身兮沈冤莫置，猗欤二公兮行人歔欷。
九诵·周公
作者：鲜于侁
朝代：宋

噫嗟兮文公，岿然兮秘宇。
怅王室兮多难，独勤劳兮左右。
四国流言兮冲人不知，东征问罪兮慆慆不归。
大电以风兮天威震惊，弁启金縢兮衮衣有光。
公之心兮大成文武，公之子兮建侯启土。
山川兮附庸，奄鳬绎兮龟蒙。
万子孙兮承祀，亿兆人兮仰止。
惟天子之叹嗟兮不復见于寤寐。
何莽新之假摄兮文奸言而欺一世，造作诡故而戕刘兮亦亟殄宗而绝嗣。
公之圣而德协天兮何妄人之辄自拟，俾其颠而不终兮天实表公衷而警后。
肃进拜于庙堂兮宜奉时之牲酒。
鼓钟兮在宫，琴瑟兮在堂。
神之格兮乐享，民欣欣兮不忘。
九诵·周公
作者：鲜于侁
朝代：宋

噫嗟兮文公，岿然兮秘宇。怅王室兮多难，独勤劳兮左右。四国流言兮冲人不知，东征问罪兮慆慆不归。大电以风兮天威震惊，弁启金縢兮衮衣有光。公之心兮大成文武，公之子兮建侯启土。山川兮附庸，奄凫绎兮龟蒙。万子孙兮承祀，亿兆人兮仰止。惟天子之叹嗟兮不复见于寤寐。何莽新之假摄兮文奸言而欺一世，造作诡故而戕刘兮亦亟殄宗而绝嗣。公之圣而德协天兮何妄人之辄自拟，俾其颠而不终兮天实表公衷而警后。肃进拜于庙堂兮宜奉时之牲酒。鼓钟兮在宫，琴瑟兮在堂。神之格兮乐享，民欣欣兮不忘。
九诵·孔子
作者：鲜于侁
朝代：宋

曲阜兮遗墟，先师兮阙里。
神彷佛兮如在，涕潺湲兮不已。
穷天地兮一人，掲日月而照临。
生无万乘之位兮三千之徒心服而四来。
嗟愚陋之不明兮乃商赐之为疑，羌纷纷其妄作兮悖道违义而弗自知。
顾六艺之折衷兮取舍纵横而协于道，后世苟轻肆于胸臆兮必遽贻于诟病。
三纲立而五教明兮实治世之宏矩，履厚地而戴高天兮胡一日之可舍，宜万龄之庙貌兮春秋不乏其时祀。
合仁义以为冠兮结忠信而为佩，集道德以为裳兮服文章而为带。
列笾豆为左右兮苹藻牲牢而洁肥，酌玉醴以为酒兮错琼瑶而为粢。
升堂而北面兮望冕旒之巍巍，惟神明之降鉴兮洞精神其来歆。
九诵·孔子
作者：鲜于侁
朝代：宋

曲阜兮遗墟，先师兮阙里。神彷佛兮如在，涕潺湲兮不已。穷天地兮一人，揭日月而照临。生无万乘之位兮三千之徒心服而四来。嗟愚陋之不明兮乃商赐之为疑，羌纷纷其妄作兮悖道违义而弗自知。顾六艺之折衷兮取舍纵横而协于道，后世苟轻肆于胸臆兮必遽贻于诟病。三纲立而五教明兮实治世之宏矩，履厚地而戴高天兮胡一日之可舍，宜万龄之庙貌兮春秋不乏其时祀。合仁义以为冠兮结忠信而为佩，集道德以为裳兮服文章而为带。列笾豆为左右兮蘋藻牲牢而洁肥，酌玉醴以为酒兮错琼瑶而为粢。升堂而北面兮望冕旒之巍巍，惟神明之降鉴兮洞精神其来歆。
九诵·尧祠
作者：鲜于侁
朝代：宋

车辚辚兮庙堧，鼓坎坎兮祠下。
竽琴兮并奏，洁时修兮虔祠事。
瑶华为馔兮沆瀣为浆，象笾玉豆兮金鼎辉煌。
海珍野蔌兮杂错而致诚。
神之来兮风雨萧萧，前驱于毕兮上有招摇。
羽林为卫兮虹霓为旗，鳯凰左右兮扰伏蛟螭。
神之降兮金舆，灵欣欣兮肸蠁。
德难名兮覆焘，千万年兮不忘。
九诵·尧祠
作者：鲜于侁
朝代：宋

车辚辚兮庙堧，鼓坎坎兮祠下。竽琴兮并奏，洁时修兮虔祠事。瑶华为馔兮沆瀣为浆，象笾玉豆兮金鼎煇煌。海珍野蔌兮杂错而致诚。神之来兮风雨萧萧，前驱于毕兮上有招摇。羽林为卫兮虹霓为旗，凤凰左右兮扰伏蛟螭。神之降兮金舆，灵欣欣兮肸蚃。德难名兮覆焘，千万年兮不忘。
九诵·岳神
作者：鲜于侁
朝代：宋

云蓊蔚兮山之巓，瞻岳灵兮望青天。
崭岩崷崪兮磅礴无垠，巄嵸嵂勃兮宁一以为仁。
草木杂而罗生兮人不可名，鸟兽蕃而走集兮虞不能知。
因高错事兮道此跻陛，登岱勒成兮胡为而七十二君。
齐余心兮不外，高余冠兮甚伟。
撷芳杜兮为衣，掇紫芝兮作佩。
柏实兮松华，石髓兮兰英。
蕙肴陈兮玉案，明水湛兮清尊。
诚拳拳兮不解，寐接神兮怳若有言。
嵩高峻极兮生甫与申，周道将明兮宣以中兴。
水旱不常兮虫螟以灾，稼穑卒荒兮民生流离。
劳来安集兮之子之功，佑此下民兮宁遗神羞。
九诵·岳神
作者：鲜于侁
朝代：宋

云蓊蔚兮山之巅，瞻岳灵兮望青天。崭岩崷崒兮磅礴无垠，巃嵷嵂勃兮宁一以为仁。草木杂而罗生兮人不可名，鸟兽蕃而走集兮虞不能知。因高错事兮道此跻陛，登岱勒成兮胡为而七十二君。齐余心兮不外，高余冠兮甚伟。撷芳杜兮为衣，掇紫芝兮作佩。柏实兮松华，石髓兮兰英。蕙肴陈兮玉案，明水湛兮清尊。诚拳拳兮不解，寐接神兮恍若有言。嵩高峻极兮生甫与申，周道将明兮宣以中兴。水旱不常兮虫螟以灾，稼穑卒荒兮民生流离。劳来安集兮之子之功，祐此下民兮宁遗神羞。
九诵·微子
作者：鲜于侁
朝代：宋

肇公孙之璇源兮玄鸟降而生商，并禹稷之圣贤兮实惟桓拨之王。
历妫姒之世数兮道日跻于武汤，始伐罪于仇饷兮人怨咨而徯来。
顾寛仁之宜民兮天俾式于九围，谅除残而代虐兮犹云德之有惭。
赖燕翼于孙谋兮治克举于三宗，老成不怨于不以兮隐处不伤于厄穷。
世四十有六而下衰兮岂天命之将隳，寔遭家之不嗣兮顾丽色之惟微。
念社稷之颠倾兮七庙无所凭依，帝眷在于有周兮抱祭器而焉归。
虽白马之见庙兮聊血食于商丘，伟夫子一言兮诚有取于三仁。
九诵·微子
作者：鲜于侁
朝代：宋

肇公孙之璇源兮玄鸟降而生商，并禹稷之圣贤兮实惟桓拨之王。历妫姒之世数兮道日跻于武汤，始伐罪于仇饷兮人怨咨而徯来。顾宽仁之宜民兮天俾式于九围，谅除残而代虐兮犹云德之有惭。赖燕翼于孙谋兮治克举于三宗，老成不怨于不以兮隐处不伤于厄穷。世四十有六而下衰兮岂天命之将隳，寔遭家之不嗣兮顾丽色之惟微。念社稷之颠倾兮七庙无所凭依，帝眷在于有周兮抱祭器而焉归。虽白马之见庙兮聊血食于商丘，伟夫子一言兮诚有取于三仁。
九诵·河伯
作者：鲜于侁
朝代：宋

清秋方初兮霪雨降而无时，旧坊弗治兮河水泛滥而为灾。
潏汨沸渭兮澎湃奔波而霈来，崩腾覆溺兮夫岂河伯之不仁。
汗漫千里兮荡然室闾，耄稚惊号兮丘冢为家。
蛟螭愤怒兮鱼鼈纵横，鼋鼍驰骛兮鳬鹜飞翔。
皇天无亲兮视听以民，五序参差兮咎极以滋。
圣惟唐尧兮固遭横流，臣有舜禹兮舆心所依。
御灾拯溺兮九叙可歌，四凶遂去兮二人以升。
天地平成兮海隅蒙福，白马玉璧兮非神之欲。
九诵·河伯
作者：鲜于侁
朝代：宋

清秋方初兮霪雨降而无时，旧坊弗治兮河水泛滥而为灾。潏汨沸渭兮澎湃奔波而霈来，崩腾覆溺兮夫岂河伯之不仁。汗漫千里兮荡然室闾，耄稚惊号兮丘冢为家。蛟螭愤怒兮鱼鳖纵横，鼋鼍驰骛兮凫鹜飞翔。皇天无亲兮视听以民，五序参差兮咎极以滋。圣惟唐尧兮固遭横流，臣有舜禹兮舆心所依。禦灾拯溺兮九叙可歌，四凶遂去兮二人以升。天地平成兮海隅蒙福，白马玉璧兮非神之欲。
九诵·箕子
作者：鲜于侁
朝代：宋

伟夫子之正谅兮适遭世以离尤，悼祖宗之累积兮大命颠而逢忧。
忠良屏远兮谗谀寖昌，神龟在涂兮虺蟒升堂。
紫鸾笯置兮鸩羽飞扬，驺虞潜遯兮豺虎纵横。
江篱鉏割兮鈎吻日滋，芳荃不御兮蔓草难图。
比干剖心兮天子佯狂，蒙以正兮大明其伤。
灵修不察兮国以云亡，旧邦维新兮武功以成。
囚奴释辱兮作宾于王，九畴演绎兮大法以彰。
五事钦明兮君道日隆，彝伦攸叙兮庻政其凝。
朝鲜分封兮夷貊化行，传国中山兮蕃子以孙。
庙貎有严兮祀典攸存，岁时奉事兮斯千万年。
九诵·箕子
作者：鲜于侁
朝代：宋

伟夫子之正谅兮适遭世以离尤，悼祖宗之累积兮大命颠而逢忧。忠良屏远兮谗谀寖昌，神龟在涂兮虺蟒升堂。紫鸾笯置兮鸩羽飞扬，驺虞潜遁兮豺虎纵横。江篱锄割兮钩吻日滋，芳荃不御兮蔓草难图。比干剖心兮天子佯狂，蒙以正兮大明其伤。灵修不察兮国以云亡，旧邦维新兮武功以成。囚奴释辱兮作宾于王，九畴演绎兮大法以彰。五事钦明兮君道日隆，彝伦攸叙兮庶政其凝。朝鲜分封兮夷貊化行，传国中山兮蕃子以孙。庙猊有严兮祀典攸存，岁时奉事兮斯千万年。
九诵·舜祠
作者：鲜于侁
朝代：宋

道历山兮逶蛇，思古人兮感叹。
并储胥兮肃止，仰曾云兮晻暧。
兽何鸣兮林中，鸟何悲兮山上。
木何为兮不剪，草何为兮茂畅。
帝之神兮在天，帝之德兮在人。
物具兮四海，心精兮一纯。
采秀实兮山间，摘其毛兮涧底。
玉醴湛兮琼茅，希修杂兮兰茝。
乐备兮九奏，鳯舞兮仪韶。
人骏奔兮如在，君卒享兮神交。
九诵·舜祠
作者：鲜于侁
朝代：宋

道历山兮逶蛇，思古人兮感叹。并储胥兮肃止，仰曾云兮晻暧。兽何鸣兮林中，鸟何悲兮山上。木何为兮不剪，草何为兮茂畅。帝之神兮在天，帝之德兮在人。物具兮四海，心精兮一纯。采秀实兮山间，摘其毛兮涧底。玉醴湛兮琼茅，希修杂兮兰茝。乐备兮九奏，凤舞兮仪韶。人骏奔兮如在，君卒享兮神交。
瑞鶴仙
作者：黃中
朝代：宋

睡餘拋倦枕。憶篆鼎香銷，起來慵整。晴光破清冷。正柳黃梅淡，染金勻粉。茶甌雋永。試經行、桐花舊井。記前回、未綠鷗波，近日燕芹青盡。因省。春風如舊，人面何歸，對時傷景。樓高望回。潮有信，雁無準。任相如多病，沈郎全瘦，都沒音塵寄問。便做無、阿鵲頻頻，可能睡穩。
念奴嬌
作者：黃中輔
朝代：宋

炎精中否，嘆人材委靡，都無英物。胡馬長驅三犯闕，誰作長城堅壁。萬國奔騰，兩宮幽陷，此恨何時雪。草廬三顧，豈無高臥賢傑。天意眷我中興，吾皇神武，踵曾孫周發。河海封疆俱效順，狂虜何勞灰滅。翠羽南巡，叩閽無路，徒有衝冠發。孤忠耿耿，劍鋩冷浸秋月。
勝勝慢·聲聲慢
作者：黃人傑
朝代：宋

榮喉嬌脆，燕體輕盈，爭翻妙舞新聲。元是君侯生日，爽氣澄清。天應人為獻壽。春著意、花也留情。恣豪飲，似流觴曲水，前度蘭亭。況遇湖山官滿，無一事、身心分外安寧。買個歸舟，隨鷗趁鷺長征。逢時了些事業，還未遇、月釣雲耕。世塵外，看西真桃熟，南極星明。
念奴嬌
作者：黃人傑
朝代：宋

西湖勝絕，有棲雲樓觀，蟠空丘壑。玉鑑光中天不老，人在蓬壺行樂。畫舫藏春，垂楊繫馬，幽處笙簫作。京華狂客，也忘身世飄泊。行時載酒尋芳，湖灣堤曲，放浪紅塵腳。借景留歡排日醉，不負鶯花盟約。忍緩東風，耐煩遲日，休恁匆匆著。溫存桃李，莫教一頓開卻。
念奴嬌
作者：黃人傑
朝代：宋

菊黃萸紫，近重陽、天氣秋光如洗。懷燕佔熊，還又應、崧嶽生申時節。玉女擎香，金仙持送，錦裡歡聲徹。照人風度，滿懷俱是冰雪。那更千里江城，政成人化，比春生秋殺。雙鳳雲間御詔墨，將下十行新札。黃閣亨衢，碧油重幕，穩復清氈物。策勳歸去，蟠桃猶許三竊。
念奴嬌
作者：黃人傑
朝代：宋

挽紅留翠，為東皇、那住二分春色。燕舞迴風鶯度曲，晴晝光生瑤席。天女擎香，長庚入夢，還有飛仙謫。方瞳方頰，玉壺清浸胸臆。休問辟穀延年，介君眉壽，自有陰功□。膝下鵷雛俱擢秀，爭奮摩天雲翼。白雪聲中，黃流影裡，且放瓊舟側。醉鄉深處，興來時拊金伏。
念奴嬌
作者：黃人傑
朝代：宋

山光堂下，恰催花雨過，韶華將半。蝶舞迴風鶯度曲，暖響笙簫庭院。泥軾仙翁，當時此夕，正夢投懷燕。紫髯黃髮，到今如此清健。豈但風月平分，海沂千里，流得歡聲遍。屈宋江山，還助說，莫惜金荷頻卷。問壽何如，鳳池三到，卻放壺天晚。赤松應待，掛冠歸伴蕭散。
沁園春
作者：黃人傑
朝代：宋

金虎鳴秋，玉龍ㄏ月，天氣正涼。應夢熊時侯，葉丹苔碧，棲鸞亭館，桔綠橙黃。人在蘭臺公子上，更身寄風流屈宋卿。登賞處，記含情紓思，曾賦高唐。春明舊家不遠，算蟬嫣襲慶，都付仇香。況鵾弦初續，和生角徵，鶚書頻下，名廁循良。但得西風吹峽水，盡倒卷波瀾添壽觴。功業事，有朱顏領略，未許稱量。
清平樂
作者：黃人傑
朝代：宋

西風獵獵，秋到雙蓂莢。天女擎香開壽□，壽酒浮花蘸甲。眉間一點輕黃。歸帆已載斜陽。去矣留中好住，堯天日月偏長。
瑞鶴仙
作者：黃人傑
朝代：宋

飛花閒院落。漸燕觜泥融，蜂須香薄。風光未全惡。有出林青杏，殿春紅藥。東皇舊約。把餘芳、一時留著。等君侯維嶽佳辰，惜景為供春酌。新樂。誰番清韻，非石非金，金城絃索。如聞薦鶚，青雲外，有飛削。雙鳧容與，摩天東上，穩步鸞臺鳳閣。管平泉，晝錦歸時，發猶未鶴。
祝英臺近
作者：黃人傑
朝代：宋

絳河清，丹闕曉。雲路燭龍照。鶴髮仙翁，笞鳳下天眇。瑩然璞玉襟懷，層冰風表。鎮長住、人間三島。怎知道。不用九轉丹砂，靈椿自難老。驥子麟兒、勳業付渠了。已持紅藥開時，赤松遊處，壽觴對、壺天傾倒。
賀新郎
作者：黃人傑
朝代：宋

突屼金仙屋。素秋深、長空霽雨，萬山如浴。驚破元戎呼小隊，來看飛泉噴玉。正晚谷，清鏡圓熟。還是紫微初度至，對禪關，自奏長生曲。留杖屨，倚松竹。漢中念遠眉休蹙。問擎天拄地，個事只今誰獨。看領召環回鷁首，笑把江神要束。任碾破，澄波新綠。去了中興臺輔葉，掛貂蟬莫受風埃觸。歸綠野，種瑤簌。
醉蓬萊
作者：黃人傑
朝代：宋

記徵鴻歸候，夢燕來時，雪清梅瘦。寒日迎長，覺微寬宮漏。翼軫分輝，鬥牛呈瑞，間氣維鍾秀。江左風流，夷吾家世，塵源深厚。況是新聞，日邊增秩，誥墨方妍，玉符將剖。五馬西還，看鴛鴻為偶。我有新詞，不論龜鶴，會祝公眉壽。南浦長春，西山不老，年華同久。
眼兒媚
作者：黃公度
朝代：宋

一枝雪裡冷光浮。空自許清流。如今憔悴，蠻煙瘴雨，誰肯尋搜。昔年曾共孤芳醉，爭插玉釵頭。天涯幸有，惜花人在，杯酒相酬。
點絳唇
作者：黃公度
朝代：宋

嫩綠嬌紅，砌成別恨千千鬥。短亭回首。不是緣春瘦。一曲陽關，杯送纖纖手。還知否。鳳池歸後。無路陪尊酒。
喜遷鶯
作者：黃公紹
朝代：宋

亂紅飛雨。悵春心一似，騰騰悶暑。密綰柔情，暗傳芳意，人在垂楊深宇。曉雪一簾幽夢，半點檀心知否。春不管，想粉香凝淚，翠顰含趣。誰念芳徑小，新綠箋箋，問訊今何許。玉冷釵頭，羅寬頻眼，縹緲青鸞難遇。望斷碧雲深處，倚遍畫闌將暮。空惆悵，更江頭桃葉，溜橫波渡。
喜遷鶯
作者：黃公紹
朝代：宋

世情冰盡。算耐久祗是，隴頭芳信。惆悵人間，幾千年□，留得陸郎餘韻。朔雲解識花意，遮斷疏狂蝶粉。歲寒了，狂風傳香遠，月移影近。清潤。無點涴，不曰堅乎，如玉真難盡。除宋廣平，與林和靖，肉眼有誰能認。仙豐道骨如許，相對霜髯雪鬢。長健也，好年年管領，春光隨分。
念奴嬌
作者：黃公紹
朝代：宋

山圍寬碧，月十分圓滿，十分春暮。匹似湧金門外看，添得綠陰佳樹。野闊星垂，天高雲斂，不受紅塵汙。徘徊水影，閒中自有佳處。乘興著我扁舟，山陰夜色，渺渺流光溯。望美人兮天一角，我欲凌風飛去。世事浮沈，人生圓缺，得似煙波趣。興懷赤壁，大江千古東注。
漢宮春
作者：黃公紹
朝代：宋

身到瑤池。正□永芙蓉，跕素鸞飛。綠雲淡籠波面，鴛影差差。青冥世界，向龍宮、湧出江妃。凝望久，夜涼如水，人間惆悵芳時。池上方壺仙伯，是珊珊月佩，綽棹冰肌。重來碧環勝處，笑引瓊卮。誰歌白雪，坐中客、賽過玄暉。醉歸也，玉繩低轉，曉風輕拂荷衣。
鶯啼序
作者：黃公紹
朝代：宋

銀雲卷晴縹緲，臥長龍一帶。柳絲蘸、幾簇柔煙，兩市簾棟如畫。芳草岸、彎環半玉，鱗鱗曲港雙流會。看碧天連水，翻成箭樣風快。白露橫江，一葦萬頃，問靈槎何在。空翠溼衣不勝寒，日華金掌沆瀣。甃花平、綠文襯步，瓊田湧出神仙界。黛眉修，依約霧鬟，在秋波外。閣噓青蜃，樓啄彩虹，飛蓋蹴鰲背。燈火暮，相輪倒影，偷睇別浦，片片歸帆，遠自天際。舞蛟幽壑，棲鴉古木，有人翦取松江水，憶細鱗巨口魚堪鱠。波涵笠澤，時見靜影浮光，霏陰萬貌千態。蒹葭深處，應有閒鷗，寄語休見怪。倩洗卻、香紅塵面，買個扁舟，身世飄萍，名利微芥。闌干拍遍，除東曹掾，與天隨子是我輩，盡胸中、著得乾坤大。亭前無限驚濤，總把遙吟，月明滿載。
木蘭花慢
作者：黃升
朝代：宋

自沈香夢斷，風雨外、失餘春。悵袍錦淋漓，金鑾論奏，四海無人。蛾眉古來見妒，奈昭陽、飛燕亦成塵。惟有空梁落月，至今能為傳神。神遊八表跨長鯨。誰是再來身。愛雲月溪頭，玉環一曲，筆力千鈞。人間不堪著眼，但香名、百世尚如新。乞我九霞蜚佩，梯空共上秋旻。
木蘭花慢
作者：黃升
朝代：宋

問潘郎兩鬢，更禁得、幾番秋。悵病骨臞臞，幽懷渺渺，短髮颼颼。雲邊一聲長笛，這風情、多屬趙家樓。敧枕困尋藥裹，薰衣慵訊香篝。悠悠。老矣復焉求。何止賦三休。念少日書癖，中年酒病，晚歲詩愁。已攀桂花作證，便從今、把筆一齊勾。只有煙霞痼疾，相陪風月交遊。
木蘭花慢
作者：黃升
朝代：宋

問春春不語，謾新綠、滿芳洲。記歷歷前遊，看花南陌，命酒西樓。東風翠紅圍繞，把功名、一笑付糟丘。醉裡了忘身世，吟邊自負風流。風流。莫莫復休休。白髮漸盈頭。悵十載重來，略無歡意，惟有閒愁。多情向人似舊，但小桃、婀娜柳纖柔。望斷殘霞落日，水天拍拍飛鷗。
水龍吟
作者：黃升
朝代：宋

少年有志封侯，彎弓欲掛扶桑外。一朝斂縮，蕭然清興，了無拘礙。袖裡陰符，枕中鴻寶，功名蟬蛻。看舌端霹靂，劇談玄妙，人間世、疑無對。閬苑醉鄉佳處，想當年、綠陰猶在。群仙寄語，不須點勘，鬼神功罪。碧海千尋，赤城萬丈，風高浪快。待踞龜食蛤，相期汗漫，與煙霞會。
清平樂
作者：黃升
朝代：宋

珠簾寂寂。愁背銀缸泣。記得少年初選入。三十六宮第一。當年掌上承恩。而今冷落長門。又是羊車過也，月明花落黃昏。
清平樂
作者：黃升
朝代：宋

深深禁篽。霽日明鶯羽。風動槐龍交翠舞。恰恰花陰亭午。一簾暖絮悠揚。金爐旋炷沈香。天子方看諫疏，內人休鬥新妝。
秦樓月·憶秦娥
作者：黃升
朝代：宋

心如結。西風老盡黃花節。黃花節。塞鴻聲斷，冷煙悽月。漢朝陵廟唐宮闕。興衰萬變從誰說。從誰說。千年青史，幾人華髮。
花發沁園春
作者：黃升
朝代：宋

曉燕傳情，午鶯喧夢，起來檢校芳事。荼䕷褪雪，楊柳吹綿，迤邐麥秋天氣。翻階傍砌。看芍藥、新妝嬌媚。正鳳紫勻染綃裳，猩紅輕透羅袂。晝暖朱闌困倚。是天姿妖嬈，不減姚魏。隨蜂惹粉，趁蝶棲香，引動少年情味。花濃酒美。人正在、翠紅圍裡。問誰是、第一風流，折花簪向雲髻。
謁金門
作者：黃升
朝代：宋

花事淺。方費化工勻染。牆角紅梅開未遍。小桃才數點。人在暮寒庭院。閒續茶經香傳。酒思如冰詩思懶。雨聲簾不卷。
賣花聲
作者：黃升
朝代：宋

鶯蝶太匆匆。惱殺衰翁。牡丹開盡狀元紅。俯仰之間增感慨，花事成空。垂柳綠陰中。粉絮濛濛。多情多病轉疏慵。不是東風孤負我，我負東風。
賣花聲
作者：黃升
朝代：宋

秋色滿層霄。剪剪寒飈。一襟殘照兩無聊。數盡歸鴉人不見，落木蕭蕭。往事欲魂消。夢想風標。春江綠漲水平橋。側帽停鞭沽酒處，柳軟鶯嬌。
長相思
作者：黃升
朝代：宋

砧聲齊。杵聲齊。金井欄邊敗葉飛。夜寒烏不棲。風悽悽。露悽悽。影轉梧桐月已西。花冠窗外啼。
長相思
作者：黃升
朝代：宋

惜春歸。愛春歸。脫了羅衣著苧衣。綠陰黃鳥啼。酒醒時。夢醒時。清簟疏簾一局棋。丁東風馬兒。
長相思
作者：黃升
朝代：宋

天悠悠。水悠悠。月印金樞曉未收。笛聲人倚樓。蘆花秋。蓼花秋。催得吳霜點鬢稠。香箋莫寄愁。
鵲橋仙
作者：黃升
朝代：宋

青林雨歇，珠簾風細，人在綠陰庭院。夜來能有幾多寒，已瘦了、梨花一半。寶釵無據，玉琴難託，合造一襟幽怨。雲窗霧閣事茫茫，試與問、杏梁雙燕。
花心動
作者：黃子行
朝代：宋

誰倚青樓，把謫仙長笛，數聲吹裂。一片乍零，千點還飛，正是雨晴時節。水晶簾外東風起，卷不盡、滿庭香雪，畫闌小，斜鋪亂颭，翠苔成纈。嫋嫋餘香未歇。空悵望音塵，兩眉愁切。翠袖淚乾，粉額妝寒，此恨有誰同說。江南春信無痕跡，餘情在、冷煙殘月。夢魂遠，蘭燈伴人易滅。
水龍吟
作者：黃孝邁
朝代：宋

自側金卮，臨風一笑，酒容吹盡。恨東風、忙去燻桃染柳，不念淡妝人冷。驚鴻去後，輕拋素襪，杳無音信。細看來，只怕蕊仙不肯，讓梅花俊。
水龍吟
作者：黃孝邁
朝代：宋

閒情小院沈吟，草深柳密簾空翠。風簷夜響，殘燈慵剔，寒輕怯睡。店舍無煙，關山有月，梨花滿地。二十年好夢，不曾圓合，而今老、都休矣。誰共題詩秉燭，兩厭厭、天涯別袂。柔腸一寸，七分是恨，三分是淚。芳信不來，玉簫塵染，粉衣香退。待問春，怎把千紅換得，一池綠水。
沁園春
作者：黃師參
朝代：宋

谷口高人，偶溯明河，近尺五天。見紫霄宮闕，空中突兀，玉皇姬侍，雲裡蹁躚。滴露研朱，披肝作紙，細寫靈均孤憤篇。排雲叫，奈大鈞不管，沙界三千。語高天上驚傳。早斥去人間伴謫仙。念赤城丹籍，香名空在，蓬萊弱水，欲到無緣。還倚枯槎，飄然歸去，回首清都若個邊。家山好，有一灣風月，小小漁船。
兩同心
作者：黃庭堅
朝代：宋

一笑千金。越樣情深。曾共結、合歡羅帶，終願效、比翼紋禽。許多時，靈利惺惺，驀地昏沈。自從官不容針。直至而今。你共人、女邊著子，爭知我、門裡挑心。記攜手，小院迴廊，月影花陰。
兩同心
作者：黃庭堅
朝代：宋

秋水遙岑。妝淡情深。盡道教、心堅穿石，更說甚、官不容針。霎時間，雨散雲歸，無處追尋。小樓朱閣沈沈。一笑千金。你共人、女邊著子，爭知我、門裡挑心。最難忘，小院迴廊，月影花陰。
兩同心
作者：黃庭堅
朝代：宋

巧笑眉顰。行步精神。隱隱似、朝雲行雨，弓弓樣、羅襪生塵。尊前見，玉檻雕籠，堪愛難親。自言家住天津。生小從人。恐舞罷、隨風飛去，顧阿母、教窣珠裙。從今去，唯願銀缸，莫照離尊。
念奴嬌
作者：黃庭堅
朝代：宋

斷虹霽雨，淨秋空，山染修眉新綠。桂影扶疏，誰便道，今夕清輝不足。萬里青天，姮娥何處，駕此一輪玉。寒光零亂，為誰遍照醽醁。年少從我追遊，晚涼幽徑，繞張園森木。共倒金荷家萬里，難得尊前相屬。老子平生，江南江北，最愛臨風曲。孫郎微笑，坐來聲噴霜竹。
惜餘歡·惜餘歡
作者：黃庭堅
朝代：宋

四時美景，正年少賞心，頻啟東閣。芳酒載盈車，喜朋侶簪合。杯觴交飛勸酬獻，正酣飲、醉主公陳榻。坐來爭奈，玉山未頹，興尋巫峽。歌闌旋燒絳蠟。況漏轉銅壺，煙斷香鴨。猶整醉中花，借纖手重插。相將扶上，金鞍騕嫋，碾春焙、願少延歡洽。未須歸去，重尋豔歌，更留時霎。
撥棹子
作者：黃庭堅
朝代：宋

歸去來。歸去來。攜手舊山歸去來。有人共、月對尊罍。橫一琴，甚處不逍遙自在。閒世界。無利害。何必向、世間甘幻愛。與君釣、晚煙寒瀨。蒸白魚稻飯，溪童供筍菜。
桃源憶故人
作者：黃庭堅
朝代：宋

碧天露洗春容淨。淡月曉收殘暈。花上密煙飄盡。花底鶯聲嫩。雲歸楚峽厭厭困。兩點遙山新恨。和淚暗彈紅粉。生怕人來問。
歸田樂令·歸田樂
作者：黃庭堅
朝代：宋

引調得、甚今日心腸不戀家。寧寧地、思量他，思量他。兩情各自肯，甚忙咱。意思裡、莫是賺人唦。噷奴真個ヵ、共人ヵ。
沁園春
作者：黃庭堅
朝代：宋

把我身心，為伊煩惱，算天便知。恨一回相見，百方作計，未能偎倚，早覓東西。鏡裡拈花，水中捉月，覷著無由得近伊。添憔悴，鎮花銷翠減，玉瘦香肌。奴兒。又有行期。你去即無妨我共誰。向眼前常見，心猶未足，怎生禁得，真個分離。地角天涯，我隨君去。掘井為盟無改移。君須是，做些兒相度，莫待臨時。
河傳
作者：黃庭堅
朝代：宋

心情老懶。對歌對舞，猶是當時眼。巧笑靚妝，近我衰容華鬢。似扶著、賣卜算。思量好個當年見。催酒催更，只怕歸期短。飲散燈稀，背鎖落花深院。好殺人、天不管。
清平樂
作者：黃庭堅
朝代：宋

黃花當戶。已覺秋容暮。雲夢南州逢笑語。心在歌邊舞處。使君一笑眉開。新晴照酒尊來。且樂尊前見在，休思走馬章臺。
清平樂
作者：黃庭堅
朝代：宋

春歸何處。寂寞無行路。若有人知春去處。喚取歸來同住。春無蹤跡誰知。除非問取黃鸝。百囀無人能解，因風飛過薔薇。
清平樂
作者：黃庭堅
朝代：宋

冰堂酒好。只恨銀盃小。新作金荷工獻巧。圖要連臺拗倒。採蓮一曲清歌。急檀催卷金河。醉裡香飄睡鴨，更驚羅襪凌波。
清平樂
作者：黃庭堅
朝代：宋

休推小戶。看即風光暮。萸粉菊英浮碗醑。報答風光有處。幾回笑口能開。少年不肯重來。借問牛山戲馬，今為誰姓池臺。
玉女搖仙佩
作者：黃庭堅
朝代：宋

宮梅弄粉，御柳搖金，又喜皇州春早。盛世生賢，真仙應運，當日來從三島。車馬喧清曉。看千鍾賜飲，中人傳詔。最好是、芝蘭並砌，鳴珮腰金，綵衣相照。爐煙嫋。高堂半卷珠簾，神仙縹緲。須信槐庭蔭美，鳳沼波澄，屈指十年三到。九敘重歌，元圭再錫，已把成功來告。四海瞻儀表。慶君臣會集，詩符天保。況自有、仙風道骨，玉函金篆，陰功須報。方知道。八千歲月椿難老。
瑞鶴仙
作者：黃庭堅
朝代：宋

環滁皆山也。望蔚然深秀，琅琊山也。山行六七里，有翼然泉上，醉翁亭也。翁之樂也。得之心、寓之酒也。更野芳佳木，風高日出，景無窮也。遊也。山餚野蔌，酒冽泉香，沸籌觥也。太守醉也。喧譁眾賓歡也。況宴酣之樂、非絲非竹，太守樂其樂也。問當時、太守為誰，醉翁是也。
瑤臺第一層
作者：黃庭堅
朝代：宋

閬苑歸來，因醉上、瑤臺第一層。洞天深處，年年不夜，日日長春。萬花妝爛錦，散異香，馥郁留人。便乘興，命玉龍吟笛，綵鳳吹笙。身輕。先逢瑞景，眾中先識董雙成。珮環聲麗，舞腰嫋嫋，濃豔騰騰。翠屏金縷枕，繡被軟，夢冷槐清。樂蓬瀛。願南山同壽，北斗齊齡。
訴衷情
作者：黃庭堅
朝代：宋

旋揎玉指著紅靴。宛宛鬥彎訛。天然自有殊態，供愁黛、不須多。分遠岫，壓橫波。妙難過。自敧枕處，獨倚闌時，不奈顰何。
訴衷情
作者：黃庭堅
朝代：宋

小桃灼灼柳鬖鬖。春色滿江南。雨晴風暖煙淡，天氣正醺酣。山潑黛，水挼藍。翠相攙。歌樓酒旆，故故招人，權典青衫。
訴衷情
作者：黃庭堅
朝代：宋

一波才動萬波隨。蓑笠一鉤絲。錦鱗正在深處，千尺也須垂。吞又吐，信還疑。上鉤遲。水寒江靜，滿目青山，載月明歸。
訴衷情
作者：黃庭堅
朝代：宋

珠簾繡幕卷輕霜。呵手試梅妝。都緣自有離恨，故畫作、遠山長。思往事，惜流光。恨難忘。未歌先斂，欲笑還顰，最斷人腸。
謁金門
作者：黃庭堅
朝代：宋

山又水。行盡吳頭楚尾。兄弟燈前家萬里。相看如夢寐。君似成蹊桃李。入我草堂松桂。莫厭歲寒無氣味。餘生今已矣。
轉調醜奴兒·採桑子
作者：黃庭堅
朝代：宋

得意許多時。長醉賞、月影花枝。暴風狂雨年年有，金籠鎖定，鶯雛燕友，不被雞期。紅旆轉逶迤。悔無計、千里追隨。再來應綰瀘南印，而今目下，悽惶怎向，日永春遲。
逍遙樂
作者：黃庭堅
朝代：宋

春意漸歸芳草。故國佳人，千里信沈音杳。雨潤煙光，晚景澄明，極目危欄斜照。夢當年少。對樽前、上客鄒枚，小鬟燕趙。共舞雪歌塵，醉裡談笑。花色枝枝爭好。鬢絲年年漸老。如今遇風景，空瘦損、向誰道。東君幸賜與，天幕翠遮紅繞。休休，醉鄉歧路，華胥蓬島。
醉蓬萊
作者：黃庭堅
朝代：宋

對朝雲靉靆，暮雨霏微，亂峰相倚。巫峽高唐，鎖楚宮朱翠。畫戟移春，靚妝迎馬，向一川都會。萬里投荒，一身弔影，成何歡意。盡道黔南，去天尺五，望極神州，萬里煙水。尊酒公堂，有中朝佳士。荔頰紅深，麝臍香滿，醉舞裀歌袂。杜宇聲聲，催人到曉，不如歸是。
醉蓬萊
作者：黃庭堅
朝代：宋

對朝雲靉靆，暮雨霏微，翠峰相倚。巫峽高唐，鎖楚宮佳麗，蘸水朱門，半空霜戟，自一川都會。虜酒千杯，夷歌百轉，迫人垂淚。人道黔南，去天尺五，望極神京，萬重煙水。懸榻相迎，有風流千騎。荔臉紅深，麝臍香滿，醉舞裀歌袂。杜宇催人，聲聲到曉，不如歸是。
離亭燕·離亭宴
作者：黃庭堅
朝代：宋

十載樽前談笑。天祿故人年少。可是陸沈英俊地，看即鎖窗批詔。此處忽相逢，潦倒禿翁同調。西顧郎官湖渺。事看庾樓人小。短艇絕江空悵望，寄得詩來高妙。夢去倚君傍，胡蝶歸來清曉。
雪花飛
作者：黃庭堅
朝代：宋

攜手青雲路穩，天聲迤邐傳呼。袍笏恩章乍賜，春滿皇都。何處難忘酒，瓊花照玉壺。歸嫋絲梢競醉，雪舞郊衢。
鵲橋仙
作者：黃庭堅
朝代：宋

朱樓彩舫，浮瓜沈李，報答風光有處。一年尊酒暫時同，別淚作、人間曉雨。鴛鴦機綜，能令儂巧，也待乘槎仙去。若逢海上白頭翁，共一訪、痴牛呆女。
點絳唇
作者：黃庭堅
朝代：宋

羅帶雙垂，妙香長恁攜纖手。半妝紅豆。各自相思瘦。聞道伊家，終日眉兒皺。不能勾。淚珠輕溜。裛損揉藍袖。
點絳唇
作者：黃庭堅
朝代：宋

濁酒黃花，畫簷十日無秋燕。夢中相見。起作南柯觀。鏡裡朱顏，又減年時半。江山遠。登高人健。應問西來雁。
點絳唇
作者：黃庭堅
朝代：宋

幾日無書，舉頭欲問西來燕。世情夢幻。復作如斯觀。自嘆人生，分合常相半。戎雖遠。念中相見。不託魚和雁。
瑣窗寒
作者：黃廷
朝代：宋

駐馬林塘，還尋舊跡，雨收秋晚。殘蕉映牖，強把碧心偷展。記相逢、畫堂宴開，亂花影入簾初卷。正小池漲綠，絲綸曾試，事隨鴻遠。悽斷。情何限。料素扇塵深，怨娥碧淺。清宮麗羽，漫有苔箋題滿。問低牆、雙柳尚存，幾時豔燭親共剪。但凝眸，數點遙峰，春色青如染。
蘭陵王
作者：黃廷
朝代：宋

絮花弱。吹滿斜陽院落。鞦韆外，無數小舟，綠水溶溶帶城郭。流光漫暗覺。辜卻。鶯呼燕諾。歡遊地，都在夢中，雙蝶翩翩度簾幕。憑誰問康樂。又粉過新梢，紅退殘萼。闌干休倚東風惡。憐瑟韻空在，鑑容偷改，青青洲渚遍杜若。故交半廖寞。漂泊。鎮如昨。念玉指頻彈，珠淚還閣。孤燈隱隱巫雲薄。奈別遽無語，恨深誰託。明朝何處，夜漸短，聽畫角。
解連環
作者：黃廷
朝代：宋

乍寒簾幕。愁燈花正結，又還輕落。弄瘦影、瓶裡梅梢，為誰綴隴頭，向來新萼。萬古千今，算惟有、別情難託。把潘郎鬢綠，盡付雁聲，幾度寥寞。扁舟暮江舊泊。記攜觴就折，煙翠猶弱。漫過卻、歌夕吟朝，問天道何時，素纖重握。想得文姬，近更苦、雲衣香薄。待更闌、試尋夢境，夢迴更惡。
齊天樂
作者：黃廷
朝代：宋

十年漢上東風夢，依然淡煙鶯曉。繫馬橋空，維舟岸易，誰識當時蘇小。籌花鬥草。任波浴斜陽，絮迷芳島。笑底歌邊，黛娥嬌聚怕歸早。京塵衣袂易染，舊遊隨霧散，新恨難表。燕子朱扉，梨英翠箔，留得春光多少。晴絲漫繞。料帶角香銷，扇陰詩杳。細倚鞦韆，片雲天共渺。
念奴嬌
作者：黃應武
朝代：宋

乾坤開闢，桂林有、元氣自來融結。石磴盤空行木杪，天柱屹然中立。窟宅幽深，泉源清遠，不是靈神擘。潛通後洞，張劉萬古遺蹟。輸我長劍凌虛，六塵盡掃，銀海秋波碧。志氣飄飄遊物外，惟有清風知得。喚起白龍，護持飆馭，稽首朝金闕。山靈欣喜，紫雲已在詩壁。
傳言玉女
作者：黃機
朝代：宋

日薄風柔，池面欲平還皺。紋楸玉子，磔磔敲春晝。衾繡半卷，花氣濃薰香獸。小團初試，轆轤銀甃。夢斷陽臺，甚情懷、似病酒。風奩羞對，比年時更瘦。雙燕乍歸，寄與綠箋紅豆。那堪又是、牡丹時候。
六州歌頭
作者：黃機
朝代：宋

百年忠憤，無淚灑江濆。曹劉事，埋露草，鎖煙榛。哭英魂。此恨誰知者，時把劍，頻看鏡，徒自苦，拳破裂，眼眵昏。從古時哉去速，鄹人子、反袂傷麟。望家山何在，袞袞已鞶纓。欲劃還生。猛堪驚。膏肓危病，寧有藥，針匕具，獻無門。荊州啟，條舊畫，漢將軍。已不存。便合囊封去，蒼庾地，尚間關。此不用，心漫有，恐無干。人世歡哀數耳，天或者、又假人言。又一番春盡，高柳暗如雲。夢斷重閽。
六州歌頭
作者：黃機
朝代：宋

將軍何日，去築受降城。三萬騎，貔貅虎，戮鯢鯨。洗滄溟。試上金山望，中原路，平於掌，百年事，心未語，淚先傾。若若累累印綬，偏安久、大義誰明。倚危欄欲遍，江水亦吞聲。目斷蘋汀。海門青。停杯與問，焉用此，手雖子，積如京。波神怒，風浩浩，勃然興。卷龍腥。似把渠忠憤，伸懇請，翠華巡。呼壯士，挽河漢，蕩材槍。長算直須先定，如細故、休苦營營。正清愁滿抱，鷗鷺卻多情。飛過郵亭。
喜遷鶯
作者：黃機
朝代：宋

平湖百畝。種滿湖蓮葉，繞堤楊柳。冉冉波光，輝輝煙影，空翠溼沾襟袖。靜愜鄰雞啼午，暖逼沙鷗眠晝。西園路，更紅塵不斷，蝶酣蜂瘦。知否。堪畫處，野薺蕪菁，罥地鋪茵繡。桃李陰邊，桑麻叢裡，斜矗酒帘誇酒。竹寺小依山趾，茅店平窺津口。春又晚，正香風有客，倚闌搔首。
憶秦娥
作者：黃機
朝代：宋

秋蕭索。梧桐落盡西風惡。西風惡。數聲新雁，數聲殘角。離愁不管人飄泊。年年孤負黃花約。黃花約。幾重庭院，幾重簾幕。
摸魚兒
作者：黃機
朝代：宋

惜春歸、送春惟有，亂紅撲蔌如雨。亂紅也怨春狼藉，搵得淚痕無數。腸斷處。更喚起、瓊鵲催髮長亭路。徵鞍難駐。但脈脈含顰，嗔人底事，剛愛逐春去。闌干憑，芳草斜陽凝佇。愁連滿眼堰樹。□鬆不理金釵溜。鸞鏡一奩香霧。花誰主。悵□□、玉容寂寞春知否。單衣懶御。任門外東風，流鶯聲裡，盡日攪飛絮。
木蘭花慢
作者：黃機
朝代：宋

づ文王前子，自不與、世人同。況地望既華，天資更偉，雲驥行空。年少才名蜚動，泛星槎、曾到廣寒宮。桂子香濃秋月，桃花浪暖春風。神仙之說朦朧。鉛與汞、亦何功。政磐石規模，維城事業，倚重周宗。休要碧油紅旆，趁黑頭、時節做三公。堂上雙親未老，穩看金紫重重。
木蘭花慢
作者：黃機
朝代：宋

政胡塵滿野，問誰與、作堅城。有老子行年，平頭六十，無限聲名。向來試陳大略，便群兒、啁哳耳邊鳴。爭識規模先定，破羌終屬營平。吾心惟有忠城。羞媚嫵，做逢迎。謂干戈鋒鏑，動關民命，此不宜輕。聽渠自分勇怯，奈何他、天理若持衡。只把從前不殺，也應換得長生。
木蘭花慢
作者：黃機
朝代：宋

嘆鏡中白髮，元不向、酒邊栽。奈詩習未除，客愁易感，剩要安排。浮名任他有命，怕青山、頗怪不歸來。出屋長松招鶴，繞渠流水行杯。浪驅羸馬踏江淮。幽夢苦相催。甚狹路嶔崎，雄心突兀，誰忍徘徊。此事正煩公等，笑曹劉、只合作輿臺。我自人間屈曲，青雲有眼休回。
木蘭花慢
作者：黃機
朝代：宋

問功名何處，算只合、付悠悠。怕僮僕揶揄，長年為客，楚尾吳頭。春來故園漸好，似不應、不醉把春休。剩買蔞蒿荻筍，河豚已上漁舟。人間太半足閒愁。蓑笠夢汀洲。向桃杏花邊，招邀同社，秉燭來遊。連臺聽渠拗倒，更麴生、元不厭誅求。世事翻雲覆雨，滿懷何止離憂。
水龍吟
作者：黃機
朝代：宋

晴江袞袞東流，為誰流得新愁去。新愁都在，長亭望際，扁舟行處。歌罷翻香，夢迴呵酒，別來無據。恨荼䕷吹盡，櫻桃過了，便只恁、成孤負。須信情鍾易感，數良辰、佳期應誤。才高自嘆，彩雲空詠，凌波謾賦。團扇塵生，吟箋淚漬，一觴慵舉。但丁寧雙燕，明年還解，寄平安否。
永遇樂
作者：黃機
朝代：宋

別院春深，華堂晝永，嘉宴初啟。翠玉樽罍，紅牙絲管，睡鴨沈煙裡。弄晴雲態，行空絮影，漠漠似飛如墜。最多情，紫綿團就，錯落亂星流地。史君自有，元龍豪氣，喚客且休辭醉。蝶困蜂酣，燕嬌鶯奼，歡意濃如此。侃其笑語，止乎禮義，衣佩細紉蘭芷。遙歸去，殘更欲盡，曉鴉又起。
沁園春
作者：黃機
朝代：宋

有美一人，昔在何居，今方見之。儼瓊纓翠弁，氣清芬只，珠幢絳節，光陸離兮。吾道非耶，世情復爾，天驥昂藏不受羈。還知否，定曲高寡和，才大難施。行吟湘水之湄。看雲捲雲舒無定姿。想粲然長笑，物皆有用，時哉易失，我亦奚為。袖手旁觀，何如小試，欲脫囊中失利錐。君休嘆，正梅花將發，塵滿征衣。
沁園春
作者：黃機
朝代：宋

暑風清微，梅腮漸紅，麥須未黃。恨牡丹多病，醫治費巧，酴醿易老，點綴無方。客裡光陰，愁中意緒，想美人兮山水長。銷凝處，有龍絲墜簡，來喚持觴。華堂。剩貯春光。粲一行珠璣時樣妝。更燕留輕態，詞翻古調，鶯嬌欲囀，曲度新腔。玉漏聲沈，銀潢影瀉，殢酒猶燒心字香。歸來也，判明虯永日，瑞錦鴛鴦。
沁園春
作者：黃機
朝代：宋

日過西窗，客枕夢迴，庭空放衙。記海棠洞裡，泥金寶斝，酴醿架下，油壁鈿車。醉墨題詩，薔薇露重，滿壁飛鴉行整斜。爭知道，向如今漂泊，望斷天涯。小桃一半蒸霞。更兩岸垂楊渾未花。便解貂貰酒，消磨春恨，量珠買笑、酬答年華。對面青山，招之不至，說與浮雲休苦遮。山深處，見炊煙又起，知有人家。
沁園春
作者：黃機
朝代：宋

問訊西園，一春幾何，君今再遊。記流觴亭北，偷拈酒戲，凌雲臺上，暗度詩鬮。略略花痕，差差柳意，十日不來紅綠稠。須重醉，便功名了後，白髮爭休。定誰騎鶴揚州。任書放床頭盞甕頭。況殷勤鶯燕，能歌更舞，輕狂蜂蝶，欲去還留。歲月易忘，姓名須載，筆勢翩翩回萬牛。歸來晚，有燭明金剪，香暖珠篝。
沁園春
作者：黃機
朝代：宋

問訊梅梢，小春近也，花應漸開。記華堂此日，紅牙絲竹，歡聲昨夜，翠玉樽罍。霧節童童，金旓曳曳，人自閬風玄圃來。嬉遊處，任滄波變陸，劫火成灰。行天看取龍媒。笑衛霍當年如此哉。有筆頭文字，何妨揮灑，胸中兵甲，解洗氛埃。見說君王，防秋才了，便著芝泥封詔催。功名事，付孱顏燕石，突兀雲臺。
沁園春
作者：黃機
朝代：宋

問訊仙翁，殷勤為底，來萬山中。想橘邊丹井，鶴尋舊約，松間碧洞，鹿養新茸。霧節亭亭，星旓曳曳，導以浮丘雙玉童。嬉遊處，盡祥煙瑞雨，霽月光風。歡聲已與天通。更日夜郴江流向東。定催歸有謂，泥香芝檢，留行無計，路熟花驄。如侍嚴凝，密陪清燕，吳水歡然相會逢。年年裡，對春如酒好，酒似春濃。
沁園春
作者：黃機
朝代：宋

六月雲初，人爭議公，公無阻傷。記傳飛急羽，舟還海道，瀰漫白水，路入沙場。萬姓三軍，倚公為命，法有逗遛公自當。君還信，似崔嵬砥柱，屹立瞿塘。此行陰德難量。到論定才知滋味長。看魚肥蟹健，妻孥共樂，酒�璧臼歟�翁媼相將。何以報公，祝公千歲，多少人家燒夜香。凌煙上，更聲名凜凜，冠劍堂堂。
沁園春
作者：黃機
朝代：宋

人物眇然，落落曉星，如君幾何。有飄搖長袖，工持月斧，寂寥遺韻，妙鼓雲和。政事文章，特其餘事，英氣橫空時浩歌。還堪笑，似龍文古鼎，誰復摩挲。青絲繫馬庭柯。為小駐壽君金叵羅。說一時偉望，齊高嶽麓，二年遺愛，拍滿湘波。世事多端，細憑商略，痛處不須言語多。從今去，好經從烏府，躐上鑾坡。
清平樂
作者：黃機
朝代：宋

煙融雨膩。春去三之二。了卻蘭亭修禊事。判與仙翁一醉。方壺日月偏長。清容花草吹香。辦取此身強健，功名飽看諸郎。
清平樂
作者：黃機
朝代：宋

曉窗晴日。一點黃金橘。萬事如毛隨日出。多少人間頭白。未春長恨春遲。春來生怕春歸。辦取揭天簫鼓，莫教孤負荼䕷。
清平樂
作者：黃機
朝代：宋

西園啼鳥。留得春多少。客裡情懷無日好。愁損連天芳草。博山灰冷香殘。微風吹滿銀箋。卓午花陰不動，一雙蝴蝶團圞。
清平樂
作者：黃機
朝代：宋

西風獵獵。又是登高節。一片情懷無處說。秋滿江頭紅葉。誰憐鬢影淒涼。新來更點吳霜。孤負萸囊菊盞，年年客裡重陽。
清平樂
作者：黃機
朝代：宋

風韶煙膩。春事三之二。說與人生行樂耳。富貴古來如此。西園已有心期。姚黃魏紫開時。纖指金荷瀲灩，香唇銀竹參差。
清平樂
作者：黃機
朝代：宋

釵頭蝴蝶。趁舞梅邊雪。酒瀉黃縢光奪月。歲歲年年蕉葉。邊城鶯喚春歸。沙場馬到秋肥。□□熊韜虎略，換渠金甲牙旗。
滿江紅
作者：黃機
朝代：宋

芽鼓聲中，又妝點、千紅萬綠。春試手，銀花影粲，雪梅香馥。歸夢不知家近遠，飛帆正掛天西北。記年時、歌舞綺羅叢，憑誰續。煙水迥，雲山簇。勞悵望，傷追逐。把蛛絲鵲喜，意□占卜。月正圓時羞獨照，夜偏長處憐孤宿。悔從前、輕被利名牽，征塵撲。
烏夜啼
作者：黃機
朝代：宋

雲容曉色相涵。趣徵驂。碎點遙山如豆、是淮南。路漸遠。家漸遠。恨難堪。□見窗花葉底、鬢毿毿。
眼兒媚
作者：黃機
朝代：宋

莫嗔日日話思歸。歸也卻便宜。東鄰招茗，西鄰喚酒，一笑開眉。人生萬事無緣足，待足是何時。妻能紡績，兒能耕穫，未必寒飢。
眼兒媚
作者：黃機
朝代：宋

粉牆朱閣映垂楊。晴綠小池塘。東風颺暖，單衣初試，晝日偏長。鬔鬆兩鬢飛雲影，鈿合未梳妝。闌干側畔，閒拋荔子，驚散鴛鴦。
眼兒媚
作者：黃機
朝代：宋

東風挾雨苦無端。惻惻送輕寒。那堪更向，湘灣六六，淺處留船。詩鬮酒戲成孤負，春事已闌珊。離愁都在，落花枝上，杜宇聲邊。
訴衷情
作者：黃機
朝代：宋

子規聲老又殘春。猶作未歸人。天意不能憐客，何事苦教貧。歸去也，莫逡巡。好從今。秧田車水，麥隴腰鐮，總是關心。
謁金門
作者：黃機
朝代：宋

風雨後。枝上綠肥紅瘦。樂事參差團不就。一春如病酒。樓外暖煙楊柳。憶得年時攜手。燕子雙雙來未久。頗知人意否。
謁金門
作者：黃機
朝代：宋

風又雨。牆外落紅無數。人不歸來春不住。佳期還已誤。細細一團愁緒，薄倖疏狂何處。化作青鸞飛得去。問天天亦許。
謁金門
作者：黃機
朝代：宋

秋向晚。秋晚蕙根猶暖。碧染羅裙湘水淺。羞紅微到臉。窣窣繡簾圍遍。月薄霜明庭院。妝罷寶奩慵不掩。無風香自滿。
謁金門
作者：黃機
朝代：宋

冬十月。記取生申時節。梅傍小春融絳雪。淺寒猶未卻。且醉笙歌蕉葉。富貴不須頻說。國太夫人頭半白。看君金印燁。
謁金門
作者：黃機
朝代：宋

愁萬疊。春在雨條菸葉。翠袖倚風寒霎霎。傍闌看乳鴨。何處一聲啼鴂。架上荼䕷欲雪。繡被薰香香未歇。可憐音信絕。
醉蓬萊
作者：黃機
朝代：宋

政槐雲濃翠，榴火殷紅，暑風涼細。紫府神仙，向人間遊戲。瑞節珠幢，瓊纓寶佩，炯冰壺標緻。經濟規模，登庸衣缽，家傳如此。禮樂醇儒，詩書元帥，盡洗凡蹤，平吞餘子。敬簡堂深，且從容一醉。慶社綿綿，功名袞袞，比衡山湘水。更把陽和，從頭付與，滿門桃李。
長相思
作者：黃機
朝代：宋

東梁山。西梁山。占斷長江相對閒。古今雙鬢斑。天漫漫。水漫漫。人事如潮多往還。淺顰深恨間。
鵲橋仙
作者：黃機
朝代：宋

黃花似鈿，芙蓉如面，秋事悽然向晚。風流從古記登高，又處處、悲絲急管。有愁萬斛，有才八斗，慷慨時驚俗眼。明年一笑復誰同，料天遠、爭如人遠。
鵲橋仙
作者：黃機
朝代：宋

薄情也見，多情也見，不似這番著相。如何容易買歸舟，報南浦、桃花綠漲。隨君無計，留君無計，贏得淚珠兩行。夕陽明處一回頭，有人在、高樓凝望。
鵲橋仙
作者：黃機
朝代：宋

松梢擎雪，竹枝溥露，炯炯照人清韻。仙家譜系合長生，元不藉、藥爐丹井。凌雲壯志，垂天健翮，九萬扶搖路穩。發聞政最有公車，定飛下、日邊音信。
鵲橋仙
作者：黃機
朝代：宋

一番雨過，江頭綠漲，催喚扁舟解去。重來言語是相寬，怎得似、而今且住。陽關聲斷，同心未綰，簌簌淚珠無數。秋鴻春燕往還時，莫忘了、錦箋分付。
解連環
作者：黃水村
朝代：宋

鳳樓倚倦。正海棠睡足，錦香衾軟。似不似、霧閣雲窗，擁絕妙靈君，霎時曾見。屏裡吳山，又依約、獸環半掩。到教人覷了，非假非真，一種春怨。遊絲落花滿院。料當時、錯怪杏梁歸燕。記得栩栩多情，似蝴蝶飛來，撲翻輕扇。偷眼簾帷，早不見、畫眉人面。但凝紅生半臉，枕痕一線。
眼兒媚
作者：黃簡
朝代：宋

畫樓瀕水翠梧陰。清夜理瑤琴。打窗風雨，逼簾煙月，種種關心。當時不道春無價，幽夢費重尋。難忘最是，鮫綃暈滿，蟫錦香沉。
八聲甘州
作者：黃裳
朝代：宋

化工多事了，卻收天巧，都與西風。數峰雲如掃，閒垂六幕，初見秋容。昨夜煩襟頓釋，一雨洗遙空。偏有銀蟾好，千里人同。引起遊人多感，為靜中景色，悲思無窮。傍雕欄懷古，誰問紫元翁。也難逢、金華時候，又豈知、幽會水精宮。塵緣滿，指煙霞去，多在江東。
喜遷鶯
作者：黃裳
朝代：宋

雕欄閒倚，瑞雪霽、浣出人間金碧。下想名園，芳心多少，欲佔九州顏色。洞開路入丹漢，自是神仙真宅。寒吟外，看歌雲舞雪，光陰難得。誰共懷古意，東海一老，居易頭垂白。自此英雄，功名相繼，空有寂寥遺蹟。聖賢電拂休笑，離合許多賓客。使君樂與人同，且對雲門斜日。
喜遷鶯
作者：黃裳
朝代：宋

梅霖初歇。乍絳蕊海榴，爭開時節。角黍包金，香蒲切玉，是處玳筵羅列。鬥巧盡輸少年，玉腕彩絲雙結。艤彩舫，看龍舟兩兩，波心齊發。奇絕。難畫處，激起浪花，飛作湖間雪。畫鼓喧雷，紅旗閃電，奪罷錦標方徹。望中水天日暮，猶見朱簾高揭。歸棹晚，載菏花十里，一鉤新月。
宴春臺
作者：黃裳
朝代：宋

夏景舒長，麥天清潤，高低萬木成陰。曉意寒輕，一聲未放蟬吟。但聞鶯友同音。宴華堂、綠水中心。芙蓉都沒，紅妝資訊，終待重尋。清冷相照，邂逅俱歡，翠娥擁我，芳醞強斟。笙歌引步，登臨更向瑤岑。臥影沈沈。自風來、與客披襟。縱更深。歸來洞府，紅燭如林。
新荷葉
作者：黃裳
朝代：宋

落日銜山，行雲載雨俄鳴。一頃新荷，坐間疑是秋聲。煙波醉客，見快哉、風惱娉婷。香和清點，為人吹在衣襟。珠佩歡言，放船且向前汀。綠傘紅幢，自從天漢相迎。飛鷗獨落，蘆邊對、幾朵繁英。侑觴人唱，乍聞應似湘靈。
水龍吟
作者：黃裳
朝代：宋

五城中鎖奇書，世間睡裡無人喚。家家自有，月中丹桂，朱衣仙子。能駐光陰，解留顏鬢，引君霄漢。便西歸、休夢華胥國□，約無限、煙霞伴。誰是採真高士，幻中尋取元非幻。時人不為，玉峰三秀，塵緣難斷。莫說英雄，萬端愁緒，夕陽孤館。到流年過盡，韶華去了，起浮生嘆。
永遇樂
作者：黃裳
朝代：宋

朝靄藏暉，客袍驚暖，天巧無意。杳杳誰知，包含造化，忽作人間瑞。兒童歡笑，忙來花下，便飲九春和氣。急拿舟，高人乘興，江天助我幽思。繽紛似翦，崢嶸如畫，莫道冬容憔悴。恍象含空，塵無一點，疑在天宮裡。酒樓酣宴，茶軒清玩，且待桂花來至。有餘光，明年待看，明紅暗翠。
永遇樂
作者：黃裳
朝代：宋

天接重雲，月臨殘臘，時有幽意。化作瑤池，紛紛戲蝶，一色非人世。無情徵雁，乘風南向，悵望有情難寄。暖驚梅，先傳芳信，夜來萬寶春至。中齊勝境，東藩和氣，自有名園佳麗。一夢休嗟，三千好客，何處尋珠履。小堂人靜，尊前清晝，好惜歲華如逝。管絃中，金盃更勸，朱顏皓齒。
滿江紅
作者：黃裳
朝代：宋

綠蓋紛紛，多少個、雲霄仙子。應是有，瑤池盛會，靚妝臨水。無奈輕盈風信急，瑞香亂翠紅相倚。誰共吟、此景竹林人，桃溪士。時雨過，明珠細。朝霧染，香腮膩。輕舟破幽徑，煩襟都洗。第一朵須尋華池景，壽觴邊偶得龜千歲。乘興瀉、雲液落新荷，休辭醉。
瑤池月·瑤臺月
作者：黃裳
朝代：宋

微塵濯盡，棲真處、群山排在雲漢。青盤翠躍，掩映平林寒澗。流水急、數片桃花逝，自有留春仙館。秦漁問，前朝換。盧郎待，今生滿。誰伴。元翁笑語，相從未晚。更安得、世味堪玩。道未立、身尤是幻。浮生一梭過，夢迴人散。臥松庵、當會靈源，現永珍、無中須看。乾坤鼎，陰陽炭。瓊枝秀，金圓爛。何患。朝元事往，孤雲難管。
瑤池月·瑤臺月
作者：黃裳
朝代：宋

扁舟寓興，江湖上、無人知道名姓。忘機對景，咫尺群鷗相認。煙雨急、一片篷聲碎，醉眼看山還醒。晴雲斷，狂風信。寒蟾倒，遠山影。誰聽。橫琴數曲，瑤池夜冷。這些子、名利休問。況是物、都歸幻境。須臾百年夢，去來無定。向嬋娟、留住青春，笑世上、風流多病。蒹葭渚，芙蓉徑。放侯印，趁漁艇。爭甚。須知九鼎，金砂如聖。
錦堂春·錦堂春慢
作者：黃裳
朝代：宋

天女多情，梨花碎翦，人間贈與多才。漸瑤池瀲灩，粉翹徘徊。面不禁風力，揹人飛去還來。最清虛好處，遙度幽香，不掩寒梅。歲華多幸呈瑞，泛寒光，一樣仙子樓臺。雖喜朱顏可照，時更相催。細認沙汀鷺下，靜看煙渚潮回。遣青蛾趁拍，鬥獻輕盈，且更傳杯。
雨霖鈴
作者：黃裳
朝代：宋

天南遊客。甚而今、卻送君南國。薰風萬里無限，吟蟬暗續，離情如織。秣馬脂車，去即去、多少人惜。為惠愛、煙慘雲山，送兩城愁作行色。飛帆過、浙西封域。到秋深、且艤菏花澤。就船買得鱸鱖。新谷破、雪堆香粒。此興誰同，須記東秦，有客相憶。願聽了、一闋歌聲，醉倒拚今日。
霜葉飛
作者：黃裳
朝代：宋

誰能留得年華住。韶華今在何處。萬林飛盡，但驚天篆，半空無數。望訊息、霜催雁過，佳人愁起雲垂暮。就繡幕、紅爐去。金鴨時飄異香，柳腰人舞。休道行且分飛，共樂還一歲，見景長是歡聚。大來芳意，既與名園，是花為主。翠娥說、尊前笑語，來年管取人如故。向寂寞，中先喜，俄頃飛瓊，化成寰宇。
青門引·青門飲
作者：黃裳
朝代：宋

鴻落寒濱，燕辭幽館，西成萬室，顰眉人少。自古云隮，洞門何處，南望數峰秋曉。千騎旌麾遠，去尋真、忙中心了。佩聲盤入，煙霞絕頂，誰聞歡笑。當候青童相報。因待訪仙人，長生微妙。置俎爭來，四鄉宴社，且看翠圍紅繞。似可捫青漢，到北扉、兩城斜照。醉翁回首，丹臺夢覺，鈞天聲杳。
念奴嬌
作者：黃談
朝代：宋

午風清暑，過西湖隱約，曾遊堤路。雲徑煙扉人境絕，真是珠宮玄圃。倦倚闌干，笑呼艇子，同入荷花去。一杯相屬，恍然身在何許。休怪夢入巫雲，凌波羅襪，我在迷湘浦。縹緲驚鴻飛燕舉，卻怨嚴城鐘鼓。百斛明珠，千金駿馬，豪氣今猶故。歸來清曉，幅巾猶帶香露。
晝錦堂
作者：黃載
朝代：宋

麗景融晴，浮光起晝，玉妃信意尋春。一笑酒杯翻手，滿地祥雲。寶臺豔蹙文綃帕，郎官嬌舞鬱金裙。嫣然處，況是生香微溼，膩臉餘醺。暖烘肌欲透，愁日炙還銷，風動成塵。細為品歸雪調，度與朱唇。翠幃晚映真圖畫，金蓮夜照越精神。須拚醉，回首夕陽流水，碧草如茵。
東風第一枝
作者：黃載
朝代：宋

迅影凋年，嫩晴貰暖，意行問訊春色。不知春在誰家，闖香幔攏玉勒。一枝竹外，似欲訴、經年相憶。奈情多、難剪愁來，寂寞水寒煙碧。吟正好、悲笳喚恨，酒正殢、夕陽催客。殷勤片月飛來，更隨暗香細索。橫斜瘦影，看盡未開時訊息。為春來，還怕春多，腸斷夜闌霜笛。
隔浦蓮·隔浦蓮近拍
作者：黃載
朝代：宋

瑤妃香透襪冷。佇立青銅鏡。玉骨清無汗，亭亭碧波千頃。雲水搖扇影。炎天永。一國清涼境。晚妝靚。微酣不語，風流幽恨誰省。沙鷗少事，看到睡鴛雙醒。蘭棹歌遙隔浦應。催暝。藕絲縈斷歸艇。
水龍吟
作者：黃霽宇
朝代：宋

麗華一握青絲，金珠粟粟香環裡。春窺綺閣，新妝風舞，銖衣如碎。翠鳳蒼虯，騎來下界，蝶驚蜂避。甚三生富貴，垂垂曉露，猶凝滿身珠翠。誰共那人結髮，問何時、蹇修為理。對花一笑，香茸易翦，碎金難綴。半點芳心，亂愁如織，縷絲傳意。倩東皇、拂拭新條，更與作、來生計。
獅子巖
作者：黄夢攸
朝代：宋

蛟龍躍，獅子吼，頭角崢嶸精神抖。
若問破天荒，還我霹靂手。
三笑图赞
作者：黄庭坚
朝代：宋

二豪之所争，不满三隠之一笑。
三隠之所笑，不解耶舍之颜。
耶舍之印，雾锁云埋。
九年面壁，此印方开。
东坡先生真赞三首
作者：黄庭坚
朝代：宋

岌岌堂堂，如山如河。其爱之也，引之上西掖銮坡。是亦一东坡，非亦一东坡。槁项黄馘，触时干戈。其恶之也，投之於鲲鲸之波。是亦一东坡，非亦一东坡。计东坡之在天下，如太仓之一稊米。至於临大节而不可夺，则与天地相终始。
东坡先生真赞三首
作者：黄庭坚
朝代：宋

子瞻堂堂，出於峨眉，司马班扬。
金马石渠，阅士如墙。
上前论事，释之冯唐。
言语以为阶，而投诸云梦之黄。
东坡之酒，赤壁之笛，嬉笑怒骂，皆成文章。
解羁而归，紫微玉堂。
子瞻之德，未变於初尔，而名之曰元佑之党，放之珠厓儋耳。
方其金马石渠，不自知其东坡赤壁也。
及其东坡赤壁，不自意其紫微玉堂也。
及其紫微玉堂，不自知其珠厓儋耳也。
九州四海，知有东坡。
东坡归矣，民笑且歌。
一日不朝，其间容戈。
至其一丘一壑，则无如此道人何。
东坡先生真赞三首
作者：黄庭坚
朝代：宋

子瞻堂堂，出于峨眉，司马班扬。金马石渠，阅士如墙。上前论事，释之冯唐。言语以为阶，而投诸云梦之黄。东坡之酒，赤壁之笛。嬉笑怒骂，皆成文章。解羁而归，紫微玉堂。子瞻之德，未变于初尔。而名之曰元祐之党，放之珠厓儋耳。方其金马石渠，不自知其东坡赤壁也。及其东坡赤壁，不自意其紫微玉堂也。及其紫微玉堂，不自知其珠厓儋耳也。九州四海，知有东坡。东坡归矣，民笑且歌。一日不朝，其间容戈。至其一丘一壑，则无如此道人何。岌岌堂堂，如山如河。其爱之也，引之上西掖銮坡。是亦一东坡，非亦一东坡。槁项黄馘，触时干戈。其恶之也，投之于鲲鲸之波。是亦一东坡，非亦一东坡。计东坡之在天下，如太仓之一稊米。至于临大节而不可夺，则与天地相终始。眉目云开月静，文章豹蔚虎炳。逢世爱憎怡怡，五朝公忠炯炯。
东坡先生真赞三首·其一
作者：黄庭坚
朝代：宋

子瞻堂堂，出于峨眉，司马班扬。
金马石渠，阅士如墙。
上前论事，释之冯唐。
言语以为阶，而投诸云梦之黄。
东坡之酒，赤壁之笛。
嬉笑怒駡，皆成文章。
解羁而归，紫微玉堂。
子瞻之德，未变于初尔。
而名之曰元佑之党，放之珠厓儋耳。
方其金马石渠，不自知其东坡赤壁也。
及其东坡赤壁，不自意其紫微玉堂也。
及其紫微玉堂，不自知其珠厓儋耳也。
九州四海，知有东坡。
东坡归矣，民笑且歌。
一日不朝，其间容戈。
至其一丘一壑，则无如此道人何。
东坡先生真赞三首·其一
作者：黄庭坚
朝代：宋

子瞻堂堂，出于峨眉，司马班扬。金马石渠，阅士如墙。上前论事，释之冯唐。言语以为阶，而投诸云梦之黄。东坡之酒，赤壁之笛。嬉笑怒骂，皆成文章。解羁而归，紫微玉堂。子瞻之德，未变于初尔。而名之曰元祐之党，放之珠厓儋耳。方其金马石渠，不自知其东坡赤壁也。及其东坡赤壁，不自意其紫微玉堂也。及其紫微玉堂，不自知其珠厓儋耳也。九州四海，知有东坡。东坡归矣，民笑且歌。一日不朝，其间容戈。至其一丘一壑，则无如此道人何。
为慧林冲禅师烧香颂三首·其三
作者：黄庭坚
朝代：宋

西瞿耶尼开静，北鬰单越受粥。
慧林也唱云门曲，去年腊月六十六。
为茭桥居士作念念即佛颂
作者：黄庭坚
朝代：宋

诸佛心内，众生心心作佛。
众生心中，诸佛念念证真。
君言诸佛无相，山鬼窟裏安葬。
即今十二时中，是谁随波逐浪。
为茭桥居士作念念即佛颂
作者：黄庭坚
朝代：宋

诸佛心内，众生心心作佛。众生心中，诸佛念念證真。君言诸佛无相，山鬼窟里安葬。即今十二时中，是谁随波逐浪。
为茭桥居士作念念即佛颂
作者：黄庭坚
朝代：宋

诸介心内，众生心心作佛。众生心中，诸佛念念证真。君言诸佛无相，山鬼窟里安葬。即今十二时中，是谁随波逐浪。
义松赞
作者：黄庭坚
朝代：宋

西山之松，有岁寒之质。
怀其同气耶，既分矣復合而为一。
涔露云雨，老大霜雪。
匠石辍斤，樵夫叹息。
人之同气，去本未远。
宰上之杞，蔽芾成阴。
有其干戈日寻，余不知其何心。
乔令真赞
作者：黄庭坚
朝代：宋

抱璞而居，其谁别玉。乔君不献，自尊两足。窥其狱户，视其邑庭。吏无重糈，民有颂声。提平如砥，持廉如水。观其中，公清有馀。相其貌，固凡人耳。
乔令真赞
作者：黄庭坚
朝代：宋

抱璞而居，其谁别玉。乔君不献，自尊两足。窥其狱户，视其邑庭。吏无重糈，民有颂声。提平如砥，持廉如水。观其中，公清有余。相其貌，固凡人耳。
书幽芳亭
作者：黄庭坚
朝代：宋

士之才德盖一国，则曰国士；女之色盖一国，则曰国色；兰之香盖一国，则曰国香。自古人知贵兰，不待楚之逐臣而后贵之也。兰盖甚似乎君子，生于深山丛薄之中，不为无人而不芳；雪霜凌厉而见杀，来岁不改其性也，是所谓“遯世无闷，不见是而无闷”者也。兰虽含香体洁，平居萧艾不殊，清风过之，其香霭然，在室满室，在堂满堂，是所谓含章以时发者也，然兰蕙之才德不同，世罕能别之。予放浪江湖之日，乃久尽知其族性，盖兰似君子，蕙似士，大概山林中十蕙而一兰也。《楚辞》曰：“予既滋兰之九畹，又树蕙之百亩。”以是知不独今，楚人贱蕙而贵兰久矣。兰蕙丛生，初不殊也，至其发花，一干一花而香有余者兰，一干五七花而香不足者蕙，蕙之虽不若兰，起视椒榝则远矣。世论以为国香矣，乃曰“当门不得不除”，山林之士，所以往而不返者耶？
书幽芳亭记
作者：黄庭坚
朝代：宋

士之才德盖一国，则曰国士；女之色盖一国，则曰国色；兰之香盖一国，则曰国香。自古人知贵兰，不待楚之逐臣而后贵之也。兰甚似乎君子，生于深山薄丛之中，不为无人而不芳；雪霜凌厉而见杀，来岁不改其性也。是所谓“遁世无闷，不见是而无闷”者也。兰虽含香体洁，平居与萧艾不殊。清风过之，其香蔼然，在室满室，在堂满堂，所谓含章以时发者也。
然兰蕙之才德不同，世罕能别之。予放浪江湖之日久，乃尽知其族。盖兰似君子，蕙似士大夫，大概山林中十蕙而一兰也。《离骚》曰：“予既滋兰之九畹，又树蕙之百亩。”是以知不独今，楚人贱蕙而贵兰久矣。兰蕙丛出，莳以砂石则茂，沃以汤茗则芳，是所同也。至其发花，一干一花而香有余者兰，一干五七花而香不足者蕙。蕙虽不若兰，其视椒则远矣，世论以为国香矣。乃曰“当门不得不锄”，山林之士，所以往而不返者耶！
予欲金玉汝赠黄从善
作者：黄庭坚
朝代：宋

汪山复重兮朋友失，长处幽篁兮隔离天日。鸟声无人兮我友来即，久矣不闻德人之言兮，为余发药。嘉若人兮甚好修，兰薰而时发兮，水删德而用柔。有璞连城，方谟匠兮，忍其与斗筲议之。螫吾手而不砭兮，举百体而弃之。为民父母兮，灼子之肤，何能忍。顾白日临辰兮，臣何爱不与俱来。古之人偿责言兮，虽九死其犹未悔。虹气贯斗牛兮，岂用俗人之町畦。予爱兰而莫与予佩兮，曰斯其不情。帝关九牡兮，照下土孔明。予将观东海兮，蛙说予以坎井。盍尝视吾宝兮，兹有重於岑鼎。予欲金玉汝兮，汝既金玉。揭日月以适四方兮，殆而按剑以为戮。雁以不鸣烹，木以材而斲。天下皆羿兮，矢来无乡，惟应以无名之朴。
予欲金玉汝赠黄从善
作者：黄庭坚
朝代：宋

江山复重兮朋友失，长处幽篁兮隔离天日。鸟声无人兮我友来即，久矣不闻德人之言兮，为余发药。嘉若人兮甚好修，兰薰而时发兮，水刚德而用柔。有璞连城，方谟匠兮，忍其与斗筲议之。螫吾手而不砭兮，举百体而弃之。为民父母兮，灼子之肤，何能忍。顾白日临辰兮，臣何爱不与俱来。古之人偿责言兮，虽九死其犹未悔。虹气贯斗牛兮，岂用俗人之町畦。予爱兰而莫与予佩兮，曰斯其不情。帝关九牡兮，照下土孔明。予将观东海兮，蛙说予以坎井。盍尝视吾宝兮，兹有重于岑鼎。予欲金玉汝兮，汝既金玉。揭日月以适四方兮，殆而按剑以为戮。雁以不鸣烹，木以材而斲。天下皆羿兮，矢来无乡，惟应以无名之朴。
予欲金玉汝赠黄从善
作者：黄庭坚
朝代：宋

江山复重兮朋友失，长处幽篁兮隔离天日。
鸟声无人兮我友来即，久矣不闻德人之言兮，为余发药。
嘉若人兮甚好修，兰熏而时发兮，水刚德而用柔。
有璞连城，方谟匠兮，忍其与斗筲议之。
螫吾手而不砭兮，举百体而弃之。
为民父母兮，灼子之肤，何能忍。
顾白日临辰兮，臣何爱不与俱来。
古之人偿责言兮，虽九死其犹未悔。
虹气贯斗牛兮，岂用俗人之町畦。
予爱兰而莫与予佩兮，曰斯其不情。
帝关九牡兮，照下土孔明。
予将观东海兮，蛙说予以坎井。
盍尝视吾宝兮，兹有重于岑鼎。
予欲金玉汝兮，汝既金玉。
揭日月以适四方兮，殆而按剑以为戮。
雁以不鸣烹，木以材而斲。
天下皆羿兮，矢来无乡，惟应以无名之朴。
云盖智和尚真赞
作者：黄庭坚
朝代：宋

哆哆啝啝，搭猱左科。吃十方饭，唱快活歌。任疏慵，没礼数。赶则去，招则住。住似著衫，去如脱裤。禅徒苦口劝和光，捏聚虚空要泊路。
云盖智和尚真赞
作者：黄庭坚
朝代：宋

哆哆啝啝，搭猱左科。吃十方饭，唱快活歌。任疏慵，没礼数。赶则去，招则住。住似著衫，去如脱袴。禅徒苦口劝和光，捏聚虚空要泊路。
云盖智和尚真赞
作者：黄庭坚
朝代：宋

哆哆啝啝，搭猱左科。
吃十方饭，唱快活歌。
任疏慵，没礼数。
赶则去，招则住。
住似着衫，去如脱袴。
禅徒苦口劝和光，捏聚虚空要泊路。
仰山简和尚真赞
作者：黄庭坚
朝代：宋

不戒而六和恭敬，不禅而十方清浄。
不学而文理井井，不吏而施于有政。
寿八十余，阅人三世。
孝于塔庙，勤力勤礼。
百室崇成，檀者亹亹。
齐始如终，薪穷于指。
耋老而精明，丰肉而神清。
和同而不浊，退屈而不陵。
是谓大雅之士，惜乎其不发诸朝廷。
仰山简和尚真赞
作者：黄庭坚
朝代：宋

不戒而六和恭敬，不禅而十方清净。不学而文理井井，不吏而施于有政。寿八十馀，阅人三世。孝于塔庙，勤力勤礼。百室崇成，檀者亹亹。齐始如终，薪穷于指。耋老而精明，丰肉而神清。和同而不浊，退屈而不陵。是谓大雅之士，惜乎其不发诸朝廷。
仰山简和尚真赞
作者：黄庭坚
朝代：宋

不戒而六和恭敬，不禅而十方清净。
不学而文理井井，不吏而施於有政。
寿八十余，阅人三世。
孝於塔库，勤力勤礼。
百室崇成，檀者亹亹。
齐始如终，薪穷於指。
耋老而精明，丰肉而神清。
和同而不浊，退屈而不陵。
是谓大雅之士，惜乎其不发诸朝庭。
倦鹤图赞
作者：黄庭坚
朝代：宋

伟万里之仙骥，羾九关而天翱。
亦倦飞而归止，矧人生之嗟劳。
饥食北山之薇蕨，寒缉江南之落毛。
安能作河中之桴木，宁为篱落之繫匏。
具茨颂
作者：黄庭坚
朝代：宋

帝省具茨，在国南屏。
笃生韩公，补天子圣。
文武韩公，其德庭方。
靡职不宜，乃宣力四方。
四方维则，归补我衮职。
西羌不庭，王师濯濯。
奏功不时，公请命行。
公出抚师，王师矫矫。
羌戎震惊，其薮泽是狩。
復我王土，将筑于河之浒。
人亦有言，功不在初，其溃于成。
阴有齿牙，以猾覆城。
天子圣神，知我公孔武。
公虽归止，四方以无侮。
京师之屏，公曰维许乐土。
赫赫王命，北门是处。
公治北门，有条有叶。
夷根披节，蟊贼是伐。
惠及鳏寡，日用饮酒。
万有千载，乐公寿考。
公御宴喜，乐酒温克。
宾秩醉饱，柔嘉维则。
维公之德，万有千岁。
畀公遐福。
陟彼具茨，松柏孔硕。
若济巨川，维舟檝是度。
瞻彼具茨，有渰其阴。
如彼岁旱，视公作霖。
公至北门，河润九里。
公归本朝，万物露雨。
帝顾具茨，公归庙堂。
为天下师傅，于大隗有光。
于大隗有光，公寿考无疆。
具茨颂
作者：黄庭坚
朝代：宋

帝省具茨，在国南屏。笃生韩公，补天子圣。文武韩公，其德庭方。靡职不宜，乃宣力四方。四方维则，归补我衮职。西羌不庭，王师濯濯。奏功不时，公请命行。公出抚师，王师矫矫。羌戎震惊，其薮泽是狩。复我王土，将筑于河之浒。人亦有言，功不在初，其溃于成。阴有齿牙，以猾覆城。天子圣神，知我公孔武。公虽归止，四方以无侮。京师之屏，公曰维许乐土。赫赫王命，北门是处。公治北门，有条有叶。夷根披节，蟊贼是伐。惠及鳏寡，日用饮酒。万有千载，乐公寿考。公御宴喜，乐酒温克。宾秩醉饱，柔嘉维则。维公之德，万有千岁。畀公遐福。陟彼具茨，松柏孔硕。若济巨川，维舟楫是度。瞻彼具茨，有渰其阴。如彼岁旱，视公作霖。公至北门，河润九里。公归本朝，万物露雨。帝顾具茨，公归庙堂。为天下师傅，于大隗有光。于大隗有光，公寿考无疆。
具茨颂
作者：黄庭坚
朝代：宋

帝省具茨，在国南屏。
笃生韩公，补天子圣。
文武韩公，其德庭方。
靡职不宜，乃宣力四方。
四方维则，归补我衮职。
西羌不庭，王师濯濯。
奏功不时，公请命行。
公出抚师，王师矨矫。
羌戎震惊，其薮泽是狩。
复我王土，将筑於河之浒。
人亦有言，功不在初，其溃於成。
阴有齿牙，以猾覆城。
天子圣神，知我公孔武。
公虽归止，四方以无悔。
京师之屏，公曰维许乐土。
赫赫王命，北门是处。
公治北门，有条有叶。
夷根披节，蟊贼是伐。
惠及寡，日用饮酒。
万有千载，乐公寿考。
公御宴喜，乐酒温克。
宾秩醉饱，柔嘉维则。
维公之德，万有千岁。
畀公遐福。
陟彼具茨，松柏孔硕。
若济巨川，维舟檝是度。
瞻彼具茨，有渰其阴。
如彼岁旱，视公作霖。
公至北门，河润九里。
公归本朝，万物露雨。
帝顾具茨，公归庙堂。
为天下师傅，於大隗有光。
於大隗有光，公寿考无疆。
写真自赞五首
作者：黄庭坚
朝代：宋

道是鲁直亦得，道不是鲁直亦得。是与不是，且置勿道。唤那个作鲁直，若要斩截一句，藏头白海头黑。似僧有发，似俗无尘。作梦中梦，见身外身。
写真自赞五首
作者：黄庭坚
朝代：宋

吏能精密，里行婣恤，则不如兄元明，而无元明忧疑万事之敝。
斟酌世故，铨品人物，则不如其弟知命，而无知命强项好胜之累。
盖元明以寡过，而知命以傲世。
如鲁直者，欲寡过而未能，以傲世则不敢。
自江南乘一虚舟，又安知乘流之与遇坎者哉。
写真自赞五首
作者：黄庭坚
朝代：宋

或问鲁直似不似，似与不似，是何等语。
前乎鲁直，若甲若乙，不可胜纪。
後乎鲁直，若甲若乙，不可胜纪。
此一时也，则鲁直而已矣。
一以我为牛，予因以渡河而彻源底。
一以我为马，予因以日千里计。
鲁直之在万化，何翅太仓之一稊米。
吏能不如赵张三王，文章不如司马班扬。
颀颀以富贵酖毒，而酖毒不能入其城府。
投之以世故豺虎，而豺虎无所措其爪角。
则於数子，有一日之长。
写真自赞五首
作者：黄庭坚
朝代：宋

饮不过一瓢，食不过一箪。田夫亦不改其乐，而夫子不谓之能贤，何也。颜渊当首出万物，而奉以四海九州。而享之若是，故曰人不堪其忧。若余之于山泽，鱼在深藻。鹿得丰草，伊其野性则然。盖非抱陆沈之屈，怀迷邦之宝。既不能诗成无色之画，画出无声之诗。又白首而不闻道，则奚取于似摩诘为。若乃登山临水，喜见清扬。岂以优孟为孙叔敖，虎贲似蔡中郎者耶。吏能精密，里行姻恤。则不如兄元明，而无元明忧疑万事之敝。斟酌世故，铨品人物。则不如其弟知命，而无知命强项好胜之累。盖元明以寡过，而知命以傲世。如鲁直者，欲寡过而未能，以傲世则不敢。自江南乘一虚舟，又安知乘流之与遇坎者哉。或问鲁直似不似，似与不似，是何等语。前乎鲁直，若甲若乙，不可胜纪。后乎鲁直，若甲若乙，不可胜纪。此一时也，则鲁直而已矣。一以我为牛，予因以渡河而彻源底。一以我为马，予因以日千里计。鲁直之在万化，何翅太仓之一稊米。吏能不如赵张三王，文章不如司马班扬。颀颀以富贵酖毒，而酖毒不能入其城府。投之以世故豺虎，而豺虎无所措其爪角。则于数子，有一日之长。道是鲁直亦得，道不是鲁直亦得。是与不是，且置勿道。唤那个作鲁直，若要斩截一句，藏头白海头黑。
写真自赞五首·其二
作者：黄庭坚
朝代：宋

吏能精密，里行姻恤。则不如兄元明，而无元明忧疑万事之敝。斟酌世故，铨品人物。则不如其弟知命，而无知命强项好胜之累。盖元明以寡过，而知命以傲世。如鲁直者，欲寡过而未能，以傲世则不敢。自江南乘一虚舟，又安知乘流之与遇坎者哉。
写真自赞五首·其二
作者：黄庭坚
朝代：宋

吏能精密，里行婣恤。
则不如兄元明，而无元明忧疑万事之敝。
斟酌世故，铨品人物。
则不如其弟知命，而无知命强项好胜之累。
盖元明以寡过，而知命以傲世。
如鲁直者，欲寡过而未能，以傲世则不敢。
自江南乘一虚舟，又安知乘流之与遇坎者哉。
写真自赞五首·其四
作者：黄庭坚
朝代：宋

道是鲁直亦得，道不是鲁直亦得。
是与不是，且置勿道。
唤那箇作鲁直，若要斩截一句，藏头白海头黑。
写真自赞五首·其四
作者：黄庭坚
朝代：宋

道是鲁直亦得，道不是鲁直亦得。是与不是，且置勿道。唤那个作鲁直，若要斩截一句，藏头白海头黑。
刘元辅画马扇赞
作者：黄庭坚
朝代：宋

天材权奇，以龙为友。玄黄虺隤，以脚支柱。与物殊绝，笔墨易取。至于庸庸，殆难为工。然后知何时有古人之风。观其雄雌，矜顾不进。庸中俊佼，驽中骏■邪。
刘元辅画马扇赞
作者：黄庭坚
朝代：宋

天材权奇，以龙为友。玄黄虺隤，以脚支柱。与物殊绝，笔墨易取。至於庸庸，殆难为工。然後知何时有古人之风。观其雄雌，矜顾不进。庸中俊佼，驽中骏馹邪。
刘元辅画马扇赞
作者：黄庭坚
朝代：宋

天材权奇，以龙为友。
玄黄虺隤，以脚支柱。
与物殊绝，笔墨易取。
至于庸庸，殆难为工。
然后知何时有古人之风。
观其雄雌，矜顾不进。
庸中俊佼，驽中骏⿰马旦邪。
劝石洞道真师染袈裟颂
作者：黄庭坚
朝代：宋

丈夫出家，当被坏色衣。
蜀僧袈裟，多似苾蒭。
轻罗绉縠，染成春柳丝。
撩蜂引蝶，唯欠远山眉。
劝石洞道真师染袈裟颂
作者：黄庭坚
朝代：宋

丈夫出家，当被坏色衣。蜀僧袈裟，多似苾刍。轻罗绉縠，染成春柳丝。撩蜂引蝶，唯欠远山眉。
劝石洞道真师染袈裟颂
作者：黄庭坚
朝代：宋

丈夫出家，当被坏色衣。蜀僧袈裟，多似苾（上艹下刍）尼。轻罗绉縠，染成春柳丝。撩蜂引蝶，唯欠远山眉。
化毡颂
作者：黄庭坚
朝代：宋

夺却羣生夏衣，成得衲僧卧具。
为伊业识茫茫，所以一夺一与。
三百四百野狐队，中有一两箇不瞌睡。
十方虚空百杂碎，宁不打破悭皮袋。
南安岩主定应大师真赞
作者：黄庭坚
朝代：宋

定光古佛，不显其光。
古锥透穿，大千以为囊。
卧像出家，西峰参道。
亦俗亦真，一体三宝。
彼逆我顺，彼顺我逆。
过即追求，虚空鸟迹。
驱使草木，教诲蛇虎。
愁霖出日，枯旱下雨。
无男得男，无女得女。
法法如是，谁夺谁予。
令君威怒，免我伽梨。
既而释之，遂终白衣。
白帽素履，须髮皤皤。
寿八十二，与世同波。
穷岩草木，枯腊风雨。
七闽香光，家以为祖。
萨埵御天，宋有万姓。
乃锡象服，名曰定应。
史应之赞
作者：黄庭坚
朝代：宋

眉山史应之，爱酒而滑稽。对鄙不肖，醉眼一笑。司马德操，万事但好。东方戏嘲，惊动汉朝。穷则德操，达则方朔。天地一壼，不胶者卓。应之老矣，似愚不愚。江安食不足，江阳酒有余。
史应之赞
作者：黄庭坚
朝代：宋

眉山史应之，爱酒而滑稽。对鄙不肖，醉眼一笑。司马德操，万事但好。东方戏嘲，惊动汉朝。穷则德操，达则方朔。天地一壶，不胶者卓。应之老矣，似愚不愚。江安食不足，江阳酒有馀。
史应之赞
作者：黄庭坚
朝代：宋

眉山史应之，爱酒而滑稽。
对鄙不肖，醉眼一笑。
司马德操，万事但好。
东方戏嘲，惊动汉朝。
穷则德操，达则方朔。
天地一壶，不胶者卓。
应之老矣，似愚不愚。
江安食不足，江阳酒有余。
和宣叔乞笋伽陀二颂
作者：黄庭坚
朝代：宋

笋充庖，日百尾。千角鹿，九首虺。心生窍，浑沌死。搜中林，撅稚子。腹便便，老饕耳。收夏筤，四月尾。雨斑斑，雷虺虺。茧栗幡，觳？死。数持来，勤老子。或遭骂，墙有耳。
和宣叔乞笋伽陀二颂
作者：黄庭坚
朝代：宋

收夏筤，四月尾。
雨班班，雷虺虺。
茧栗幡，觳死。
数寺来，勤老子。
或遭骂，墙有耳。
和宣叔乞笋伽陀二颂·其二
作者：黄庭坚
朝代：宋

收夏筤，四月尾。雨斑斑，雷虺虺。茧栗幡，觳？死。数持来，勤老子。或遭骂，墙有耳。
大沩喆禅师真赞
作者：黄庭坚
朝代：宋

即邪是正，即药是病。
乞水指井，乞饭与甑。
杀人如麻，出邪命定。
而得正命，尸罗清浄。
而八万四千清浄，是谓毗卢遮那正法眼藏。
以平等印封之，以僧伽梨蒙之。
无心者来，弹指门开。
圣凡不尽，金锁生苔。
丹青回互，南北呈露。
影落千江，谁知月处。
大通禅师真赞
作者：黄庭坚
朝代：宋

前波法涌，后波大通。大通法涌，彻底澄空。圆照愿海，千沤一实。圆通法流，滔天沃日。三世一念，十方见前。铜崖铁壁，不可攀缘。见即弹指，蹉过万千。大则偏圆异位，通则真假同源。观者著眼，是传非传。
大通禅师真赞
作者：黄庭坚
朝代：宋

前波法涌，後波大通。
大通法涌，彻底澄空。
圆照愿海，千沤一实。
圆通法流，滔天沃日。
三世一念，十方见前。
铜崖铁壁，不可攀缘。
见即弹指，蹉过万千。
大则偏圆异位，通则真假同源。
观者著眼，是传非传。
大通禅师真赞
作者：黄庭坚
朝代：宋

前波法涌，后波大通。
大通法涌，彻底澄空。
圆照愿海，千沤一实。
圆通法流，滔天沃日。
三世一念，十方见前。
铜崖铁壁，不可攀缘。
见即弹指，蹉过万千。
大则偏圆异位，通则真假同源。
观者着眼，是传非传。
宋乔年真赞
作者：黄庭坚
朝代：宋

士之坎壈，以其智多。
因坎壈以为师，用其多以见己。
相遭於功名之会，图像麒麟。
独行於寂寞之滨，照影溪壑。
大者四时尔，小者风雨尔，岂真我哉。
宋宗儒真赞
作者：黄庭坚
朝代：宋

宋子勃窣，心有古镜。朝四暮三，为笑不竞。放一捻一，犹著禅病。探丸起死，味药知性。忧患不入乎杯中，抱胡琴而风听。若乃脱冠袒裼，扪虱应客。目如愁胡，拊髀而呼。是必追橡栗于云杪，探水月于江湖，然后怏于心与。
宋宗儒真赞
作者：黄庭坚
朝代：宋

宋子勃窣，心有古镜。
朝四暮三，为笑不竞。
於一捻一，犹著禅病。
探丸起死，味药知性。
忧患不入乎杯中，抱胡琴而风听。
若乃脱冠袒裼，扪虱应客，目如愁胡，拊髀而呼。
是必追橡栗於云杪，探水月於江湖，然後怏於心与。
宋宗儒真赞
作者：黄庭坚
朝代：宋

宋子勃窣，心有古镜。
朝四暮三，为笑不竞。
放一捻一，犹着禅病。
探丸起死，味药知性。
忧患不入乎杯中，抱胡琴而风听。
若乃脱冠袒裼，扪蝨应客。
目如愁胡，拊髀而呼。
是必追橡栗于云杪，探水月于江湖，然后怏于心与。
宝梵大师真赞
作者：黄庭坚
朝代：宋

穆然而啸，毗尼藏也。熙然而温，同尘相也。默然而说，法中龙象也。知文知武，染衣将相也。渊然而深，饱儒术也。悠然而思，入诗律也。钵囊如空，不受实也。室中生光，无长物也。十有七年，为法城堑也。五十八夏，圭璋无玷也。斩然而秀，出火宅也。漻然而化，薪火息也。子孙绳绳，奉承丹青。眸子睟明，吾观其役物之智。袖手微笑，人挹其临财之清。
岩下放言五首 其一 钓台
作者：黄庭坚
朝代：宋

林居野处，而贯万事。花落鸟啼，而成四时。物有才德，水为官师。空明湛群木之影，搏击下诸峰之巇。游鱼静而知机，君子乐而忘归。
岩下放言五首 其三 冠鳌台
作者：黄庭坚
朝代：宋

石生涯于寒藤，藤耇造于崖树。鳌插翼而成鹏，隘六合而未翥。我来兮自东，攀桂枝兮容与。倚嵌岩兮顾同来，谓公等其皆去。
岩下放言五首 其四 博山台
作者：黄庭坚
朝代：宋

石蕴玙璠，山得其来之泽。木无牺象，天开不材之祥。屹金炉之突兀，其山海之来翔。然以明哲之火，熏以忠信之香。俯仰一时，非智所及。付与万世，其存者长。
岩下放言五首·博山台
作者：黄庭坚
朝代：宋

石藴玙璠，山得其来之泽。
木无牺象，天开不材之祥。
屹金炉之突兀，其山海之来翔。
然以明哲之火，熏以忠信之香。
俯仰一时，非智所及。
付与万世，其存者长。
岩下放言五首·钓台
作者：黄庭坚
朝代：宋

林居野处，而贯万事。
花落鸟啼，而成四时。
物有才德，水为官师。
空明湛羣木之影，搏击下诸峰之巇。
游鱼静而知机，君子乐而忘归。
岩下放言五首·钓台
作者：黄庭坚
朝代：宋

林居野处，而贯万事。花落鸟啼，而成四时。物有才德，水为官师。空明湛群木之影，搏击下诸峰之巇。游鱼静而知机，君子乐而忘归。水嬉者游鱼，林乐者啼鸟。志士仁人观其大，薪翁笱妇利其小。有美一人，独燕居万物之表。石生涯于寒藤，藤耇造于崖树。鳌插翼而成鹏，隘六合而未翥。我来兮自东，攀桂枝兮容与。倚嵌岩兮顾同来，谓公等其皆去。石蕴玙璠，山得其来之泽。木无牺象，天开不材之祥。屹金炉之突兀，其山海之来翔。然以明哲之火，熏以忠信之香。俯仰一时，非智所及。付与万世，其存者长。苍苔古木，相依涧壑之滨。黄葛女萝，自致风云之上。人就阴而息迹，鸟投暮而来归。水影林光，常相助发。溪声斧响，直下称提。
岩下放言五首之冠鳌台
作者：黄庭坚
朝代：宋

石生涯于寒藤，藤耈造于崖树。鳌插翼而成鹏，隘六合而未翥。我来兮自东，攀桂枝兮容与。倚嵌岩兮顾同来，谓公等其皆去。
岩下放言五首之博山台
作者：黄庭坚
朝代：宋

石蕴璵璠，山得其来之泽。
木无牺象，天开不材之祥。
屹金炉之突兀，其山海之来翔。
然以明哲之火，熏以忠信之香。
俯仰一时，非智所及；付与万世，其存者长。
岩下放言五首之灵椿台
作者：黄庭坚
朝代：宋

苍苔古木，相依涧壑之滨；黄葛女萝，自致风云之上。
人就阴而息迹，鸟投暮而来归。
水影林光，常相助发，溪声斧响，直下称提。
岩下放言五首之钓台
作者：黄庭坚
朝代：宋

林居野处，而贯万事。
花落鸟啼，而成四时。
物有才德，水为官师。
空明湛群木之影，搏击下诸峰之巘。
游鱼静而知机，君子乐而忘归。
峨眉真人陈图南真赞
作者：黄庭坚
朝代：宋

一藤出山，来正人纪。见艺祖太宗，曰天下定矣。如月在天，去来无疵。巍巍颀颀，为帝王师。圣哲肺腑，天人眉目。三峰绕宅，岁晚松菊。
峨眉真人陈图南真赞
作者：黄庭坚
朝代：宋

一藤出山，来正人纪。
见艺祖太宗，曰天下定矣。
如月在天，去来无疵。
巍巍颀颀，为帝王师。
圣哲肺腑，天人眉目。
三峰遶宅，岁晚松菊。
席子泽槃礴图赞
作者：黄庭坚
朝代：宋

百遇毒而成医，九折臂而信道。
慈子而长人之幼，爱亲而寿人之老。
盖尝饮长桑之丸，而得耆域之草。
此天地之仁气也，而席子以游方之内。
知万化之如今，忘一世之遗我。
临流濯足，脱帽箕坐。
寄槁竹以孤唳，哂秋叶之惊堕。
此天地之义气也，而席子以游方之外。
观壑若陵，对卿若兵。
客或箴之曰：俯仰之间，祸之橐也。
虎不可暴，河不可乘。
席子笑而应之曰：此天地之强阳气也，谁能以久生于是方。
嘘竹莩，緻膜眼。
吟弄风月，使客忘返。
吾但怪其多能不穷，不知去方朔之近远。
席子泽槃礴图赞
作者：黄庭坚
朝代：宋

百遇毒而成医，九折臂而信道。慈子而长人之幼，爱亲而寿人之老。盖尝饮长桑之丸，而得耆域之草。此天地之仁气也，而席子以游方之内。知万化之如今，忘一世之遗我。临流濯足，脱帽箕坐。寄槁竹以孤唳，哂秋叶之惊堕。此天地之义气也，而席子以游方之外。观壑若陵，对卿若兵。客或箴之曰：俯仰之间，祸之橐也。虎不可暴，河不可乘。席子笑而应之曰：此天地之强阳气也，谁能以久生于是方。嘘竹莩，致膜眼。吟弄风月，使客忘返。吾但怪其多能不穷，不知去方朔之近远。
席子泽盘礡图赞
作者：黄庭坚
朝代：宋

百遇毒而成医，九折臂而信道。
慈子而长人之幼，爱亲而寿人之老。
盖尝饮长桑之丸，而得耆域之草。
此天地之仁气也，而席子以游方之内。
知万化之如今，忘一世之遗我。
临流渥足，脱帽箕坐。
寄槁竹以孤唳，哂秋叶之惊堕。
此天地之义气也，而席子以游方之外。
观壑若陵，对卿若兵。
客或箴之曰：俯仰之间，祸之橐也。
虎不可暴，河不可乘。
席子笑而应之曰：此天地之强阳气也，谁能以久生於是方。
嘘竹莩，致膜眼。
吟弄风月，使客忘返。
吾但怪其多能不穷，不知去方朔之近远。
张子谦写予真请自赞
作者：黄庭坚
朝代：宋

见人金玉满堂而不贪，看人凤阁鸾台而不妬。
自疑是南岳懒瓒师，人言是前身黄叔度。
张子谦写予真请自赞
作者：黄庭坚
朝代：宋

见人金玉满堂而不贪，看人凤阁鸾台而不妒。自疑是南岳懒瓒师，人言是前身黄叔度。
归田乐令归田乐
作者：黄庭坚
朝代：宋

引调得、甚今日心肠不恋家。宁宁地、思量他，思量他。两情各自肯，甚忙咱。意思里、莫是赚人唦。噷奴真个、共人。
惜余欢（茶词）
作者：黄庭坚
朝代：宋

四时美景，正年少赏心，频启东阁。芳酒载盈车，喜朋侣簪合。杯觞交飞劝酬献，正酣饮、醉主公陈榻。坐来争奈，玉山未颓，兴寻巫峡。歌阑旋烧绛蜡。况漏转铜壶，烟断香鸭。犹整醉中花，借纤手重插。相将扶上、金鞍騕褭，碾春焙、愿少延欢洽。未须归去，重寻艳歌，更留时霎。
承天宝禅师赞
作者：黄庭坚
朝代：宋

灵山会上，得个消息。
达安城中，不落裷。
黄抚路口，雪里开花。
九江渡头，无风起浪。
承天宝禅师赞
作者：黄庭坚
朝代：宋

灵山会上，得个消息。达安城中，不落裷（上雨下佰）。黄抚路口，雪里开花。九江渡头，无风起浪。
承天宝禅师赞
作者：黄庭坚
朝代：宋

灵山会上，得个消息。达安城中，不落裷？。黄抚路口，雪里开花。九江渡头，无风起浪。
拙轩颂
作者：黄庭坚
朝代：宋

觅巧了不可，得拙从何来。打破沙盆一问，狂子因此眼开。弄巧成拙，为蛇画足。何况头上安头，屋下盖屋。毕竟巧者有馀，拙者不足。
拙轩颂
作者：黄庭坚
朝代：宋

觅巧了不可，得拙从何来。打破沙盆一问，狂子因此眼开。弄巧成拙，为蛇画足。何况头上安头，屋下盖屋。毕竟巧者有余，拙者不足。
故僰道廖君画像赞
作者：黄庭坚
朝代：宋

廖君欉遫，卒享五福。其艰其勤，天畀戬谷。治生之材，可以治邦。知子之智，可以使能。耋老于乡，以福孙曾。在尔後人，思其艰勤，思其好贤，维衣食之源。瞻像思孝，勿堕其教。
文勋真赞
作者：黄庭坚
朝代：宋

荣如辱如，谁丧谁得。
萃如嗟如，不见声色。
为吏不残，去其败羣。
好贤喜士，黾勉而勤。
子克家，吾税驾。
舍几而寝，漠然即化。
眉目在图，慰尔时思。
蔼然粹温，似无恙时。
明月篇赠张文潜
作者：黄庭坚
朝代：宋

天地具美兮生此明月，升白虹兮贯朝日。工师告余曰斯不可以为佩，弃捐椟中兮三岁不会。霜露下兮百草休，抱此耿耿兮与日星游。山中人兮招招，耕而食兮无恤。榛艾蓁蓁前吾牛兮，疻不可更扶。浅耕兮病岁，深耕兮石婴耜。登山兮临川，雉得意兮鱼乐。小风兮吹波，从其友兮尾尾。日下兮川逝，射雉兮丧余一矢。佳人兮洁齐，怅何所兮行媒。南山有葛兮葛有本，我羞餔兮以君之锄来。
明月篇赠张文潜
作者：黄庭坚
朝代：宋

天地具美兮生此明月，升白虹兮贯朝日。工师告余曰斯不可以为佩，弃捐椟中兮三岁不会。霜露下兮百草休，抱此耿耿兮与日星游。山中人兮招招，耕而食兮无恤。榛艾蓁蓁前吾牛兮，疻不可更扶。浅耕兮病岁，深耕兮石婴耜。登山兮临川，雉得意兮鱼乐。小风兮吹波，从其友兮尾尾。日下兮川逝，射雉兮丧余一矢。佳人兮洁齐，怅何所兮行媒。南山有葛兮葛有本，我羞餔兮以君之鉏来。
易生画麞猿猴獾赞
作者：黄庭坚
朝代：宋

穴居木处，相安以饮食生。
渴饥爱憎，无师而自能。
其皮之美也，自立辟。
其肉之肴也，故多兵。
风林露壑，伐木丁丁。
雄雌同声，去之远而犹鸣。
彼其不同臭味，故眴目而相惊。
惟虫能虫，惟虫能天。
余是以觏万物之情。
木之彬彬
作者：黄庭坚
朝代：宋

木之彬彬，非取异于人。可宫室则斩则伐，可笾豆则捋则撷。草之茸茸，非求显于世。中刍牧则刈则锄，中医和则剥则枯。非以其材故耶，是非之歧，利害薰蒸。嗟人道之多患，彼草木尚无情。吾尝观于若人矣，巧于辨人，拙于自辨。好动乎天机，不周乎时变。罪莫惨于德有心，祸莫深于心有见。罪不在德，心其蟊贼，祸不在心。见其髡钳之人也，皦皦自鲜，行于众污之前。峣峣不让，立乎众埤之上。积小不当，是以亡其大当。悲夫！羿注矢以当物，十尝中其七八。引镆铘以自残，骇兕虎之窃发。祸集于所忽，怨栖于荣名。易其言则害智，用其智则害明。为君子则奈何，独见晓于冥冥。
木之彬彬
作者：黄庭坚
朝代：宋

木之彬彬，非取异于人。
可宫室则斩则伐，可笾豆则捋则撷。
草之茸茸，非求显于世。
中刍牧则刈则鉏，中医和则剥则枯。
非以其材故耶，是非之歧，利害熏蒸。
嗟人道之多患，彼草木尚无情。
吾尝观于若人矣，巧于辨人，拙于自辨。
好动乎天机，不周乎时变。
罪莫惨于德有心，祸莫深于心有见。
罪不在德，心其蟊贼，祸不在心。
见其髠箝之人也，皦皦自鲜，行于众污之前。
峣峣不让，立乎众埤之上。
积小不当，是以亡其大当。
悲夫！羿注矢以当物，十尝中其七八。
引镆铘以自残，骇兕虎之窃发。
祸集于所忽，怨栖于荣名。
易其言则害智，用其智则害明。
为君子则奈何，独见晓于冥冥。
木之彬彬
作者：黄庭坚
朝代：宋

木之彬彬，非取异於人。可宫室则斩则伐，可笾豆则捋则撷。草之茸茸，非求显於世。中刍牧则刈则鉏，中医和则剥则枯。非以其材故耶。是非之歧，利害薰蒸。嗟人道之多患，彼草木尚无情。吾尝观於若人矣，巧於辨人，拙於自辨。好动乎天机，不周乎时变。罪莫惨於德有心，祸莫深於心有见。罪不在德，心其蟊贼，祸不在心。见其髠箝之人也，皦皦自鲜，行於众污之前；嶢嶢不让，立乎众埤之上。积小不当，是以亡其大当。悲夫！羿注矢以当物，十尝中其七八。引镆鋣以自残，骇兕虎之窃发。祸集於所忽，怨栖於荣名。易其言则害智，用其智则害明。为君子则奈何，独见晓於冥冥。
杂言赠罗茂衡
作者：黄庭坚
朝代：宋

嗟来茂衡，学道如登。欲与天地为友，欲与日月并行。万物峥嵘，本由心生。去子之取舍与爱憎，惟人自缚非天黥。堕子筋骨，堂堂法窟。九邱四溟，同一眼精。不改五官之用，而透色声。常为万物之宰，而无死生。念子坐幽室，炉香思青冥。是谓蛰虫欲作，吾惊之以雷霆。
杂言赠罗茂衡
作者：黄庭坚
朝代：宋

嗟来茂衡，学道如登。
欲与天地为友，欲与日月并行。
万物峥嵘，本由心生。
去子之取舍与爱憎，惟人自缚非天黥。
堕子筋骨，堂堂法窟。
九邱四溟，同一眼精。
不改五官之用，而透声色。
常为万物之宰，而无死生。
念子坐幽室，炉香思青冥。
是谓蛰虫欲作，吾惊之以雷霆。
杂言赠罗茂衡
作者：黄庭坚
朝代：宋

嗟来茂衡，学道如登。欲与天地为友，欲与日月并行。万物峥嵘，本由心生。去子之取舍与爱僧，惟人自缚非天黥。堕子筋骨，堂堂法窟。九邱四溟，同一眼精。不改五官之用，而透声色；常为万物之宰，而无死生。念子坐幽室，炉香思青冥。是谓蛰虫欲作，吾惊之以雷霆。
流水
作者：黄庭坚
朝代：宋

一章一溪之水，可涉而航。人不我直，我犹力行。二章一溪之水，不杠而涉。濡首中流，汝嗟何及。三章汤汤流水，可以休兮。嗟行之人，则濯足兮。
清闲处士颂
作者：黄庭坚
朝代：宋

至乐山中，嘉木之樾。有人天游，风云为马，鸥鹭为舟。有诗客李发，字之曰清閒处士。而蜀有豪士王当，以为盖谢敷之流。其清也不登市井之陇，其閒也不嗅王公之钩。傲睨万物，逍遥一丘。身与长松共老，名与北斗俱休。涪翁曰名之不称实也久矣，吾子何以是为哉。书潞则失涿，谓鹰则化鸠。故一以我为马，一以我为牛。盖有有其实而不受，亦有无其实而固求者也。常试为吾子道清閒之致乎。水之为物，甚寒而极清。郁为坚冰，得温而释，遍利诸生。云之为物，无心而出岫穴。风休雨息，反一无迹。我观古人，以是为则。若夫污泥浊水，与蛙同生，不溷其清。自操井臼，日耕荒徼，未尝不閒。惟有道者能藏于天，吾子何处焉。清閒曰我无所用于世，而从所好。惟水云与之忘老，何敢以为有道。涪翁曰舐痔十乘，曹商自优，非君清流。商财计得白圭，拟国以閒为慝。虽然同一大梦，达者先觉。方在蚁垤，忧乐计校也。世无公孙侨孔仲尼，谁辨梦觉。亦曰举世溷浊，惟我独清。万法本閒，而人自扰扰尔。
清闲处士颂
作者：黄庭坚
朝代：宋

至乐山中，嘉木之樾。
有人天游，风云为马，鸥鹭为舟。
有诗客李发，字之曰清閒处士。
而蜀有豪士王当，以为盖谢敷之流。
其清也不登市井之陇，其閒也不齅王公之鈎。
傲睨万物，逍遥一丘。
身与长松共老，名与北斗俱休。
涪翁曰名之不称实也久矣，吾子何以是为哉。
书潞则失涿，谓鹰则化鸠。
故一以我为马，一以我为牛。
盖有有其实而不受，亦有无其实而固求者也。
常试为吾子道清閒之致乎。
水之为物，甚寒而极清。
鬰为坚冰，得温而释，遍利诸生。
云之为物，无心而出岫穴。
风休雨息，反一无迹。
我观古人，以是为则。
若夫污泥浊水，与蛙同生，不溷其清。
自操井臼，日耕荒徼，未尝不閒。
惟有道者能藏于天，吾子何处焉。
清閒曰我无所用于世，而从所好。
惟水云与之忘老，何敢以为有道。
涪翁曰舐痔十乘，曹商自优，非君清流。
商财计得白圭，拟国以閒为慝。
虽然同一大梦，达者先觉。
方在蚁垤，忧乐计校也。
世无公孙侨孔仲尼，谁辨梦觉。
亦曰举世溷浊，惟我独清。
万法本閒，而人自扰扰尔。
清闲处士颂
作者：黄庭坚
朝代：宋

至乐山中，嘉木之樾。有人天游，风云为马，鸥鹭为舟。有诗客李发，字之曰清闲处士。而蜀有豪士王当，以为盖谢敷之流。其清也不登市井之陇，其闲也不齅王公之勾。傲睨万物，逍遥一丘。身与长松共老，名与北斗俱休。涪翁曰名之不称实也久矣，吾子何以是为哉。书潞则失涿，谓鹰则化鸠。故一以我为马，一以我为牛。盖有有其实而不受，亦有无其实而固求者也。常试为吾子道清闲之乎致乎。水之为物，甚寒而极清。郁为坚冰，得温而释，遍利诸生。云之为物，无心而出岫穴。风休雨息，反一无迹。我观古人，以是为则。若夫污泥浊水，与蛙同生，不溷其清。自操井臼，日耕茺徼，未尝不闲。惟有道者能藏於天，吾子何处焉。清闲曰我无所用於世，而从所好。惟水云与之忘老，何敢以为有道。涪翁曰舐痔十乘，曹商自优，非君清流。商财计得白圭，拟国以闲为慝。虽然同一大梦，达者先觉。方在蚁垤，忧乐计校也。世无公孙侨孔仲尼，谁辨梦觉。亦曰举世溷浊，惟我独清。万法本闲，而人自扰扰尔。
满庭芳茶
作者：黄庭坚
朝代：宋

北苑春风，方圭圆璧，万里名动京关。碎身粉骨，功合上凌烟。尊俎风流战胜，降春睡、开拓愁边。纤纤捧，研膏浅乳，金缕鹧鸪斑。相如，虽病渴，一觞一咏，宾有群贤。为扶起灯前，醉玉颓山。搜搅胸中万卷，还倾动、三峡词源。归来晚，文君未寐，相对小窗前。
濂溪诗
作者：黄庭坚
朝代：宋

溪毛秀兮水清，可饭羹兮濯缨，不渔民利兮又何有于名。
絃琴兮觞酒，写溪声兮延五老以为寿。
蝉蜕尘埃兮玉雪自清，听潺湲兮鉴澄明。
激贪兮敦薄，非青苹白鸥兮谁与同乐。
津有舟兮荡有莲，胜日兮与客就閒。
人闻拏音兮不知何处散髮醉，高荷为盖兮倚芙蓉以当伎。
霜清水寒兮舟着平沙，八方同宇兮云月为家。
怀连城兮佩明月，鱼鸟亲人兮野老同社而争席。
白云蒙头兮与南山为伍，非夫人攘臂兮谁余敢侮。
濂溪诗
作者：黄庭坚
朝代：宋

溪毛秀兮水清，可饭羹兮濯缨，不渔民利兮又何有于名。
弦琴兮觞酒，写溪声兮延五老以为寿。
蝉蜕尘埃兮玉雪自清，听潺湲兮鉴澄明。
激贪兮敦薄，非青蘋白鸥兮谁与同乐。
津有舟兮荡有莲，胜日兮与客就闲。
人闲拿音兮不知何处散发醉，高荷为盖兮倚芙蓉以当伎。
霜清水寒兮舟著平沙，八方同宇兮云月为家。
怀连城兮佩明月，鱼鸟亲人兮野老同社而争席。
白云蒙头兮与南山为伍，非夫人攘臂兮谁余敢侮。
濂溪诗
作者：黄庭坚
朝代：宋

溪毛秀兮水清，可饭羹兮濯缨，不渔民利兮又何有于名。弦琴兮觞酒，写溪声兮延五老以为寿。蝉蜕尘埃兮玉雪自清，听潺湲兮鉴澄明。激贪兮敦薄，非青蘋白鸥兮谁与同乐。津有舟兮荡有莲，胜日兮与客就閒。人闻拿音兮不知何处散发醉，高荷为盖兮倚芙蓉以当伎。霜清水寒兮舟著平沙，八方同宇兮云月为家。怀连城兮佩明月，鱼鸟亲人兮野老同社而争席。白云蒙头兮与南山为伍，非夫人攘臂兮谁余敢侮。
玉醴颂
作者：黄庭坚
朝代：宋

北郭子，竹林居。
酝玉醴，拨浮蛆。
味橘露，色鹅雏。
春盎盎，想可。
鱼枕蕉，正阙渠。
来问字，傥借书。
扫三径，待双鱼。
玉醴颂
作者：黄庭坚
朝代：宋

北郭子，竹林居。酝玉醴，拨浮蛆。味橘露，色鹅雏。春盎盎，想可（左奭右页）。鱼枕蕉，正阙渠。来问字，傥借书。扫三径，待双鱼。
玉醴颂
作者：黄庭坚
朝代：宋

北郭子，竹林居。酝玉醴，拨浮蛆。味橘露，色鹅雏。春盎盎，想可？。鱼枕蕉，正阙渠。来问字，傥借书。扫三径，待双鱼。
王圣涂二亭歌
作者：黄庭坚
朝代：宋

营丘之下，有宅有田。梨枣兮觞豆，耘耔兮为年。鶪栖埘兮羊豕在牧，课儿子兮蓺松菊。炙背兮墙东，梦覆舟兮涛且风。洋之回兮可以驾，孙甥扶舆兮父老同社。洋之水兮可以舟入，鸥鸟兮与之游。一世兮蜉蚁，桑榆兮憖可收。从此休兮，公谁黄发之休。伟长松兮卧龙蛇，阅千岁兮不改其柯。震雷不惊兮，谁欲休之以蜩蛭。下有锦石兮可用杯勺，云月供帐兮万籁奏乐。石子磊磊兮涧谷纵横，春月桃李兮士女倾城。时雨霖兮忽若海潦收，无事兮我以观万物之情。儿时所蓺兮桃李纤纤，随世风波兮吹而北南。昔去兮拱把，今归兮与天参。与古人兮合契，树如此兮我何以堪。鸿冥冥兮或在洲渚，有心於粒兮弋者所取。飞冥冥兮渺万里而绝，去薮泽之罗者兮官予落羽。
王圣涂二亭歌
作者：黄庭坚
朝代：宋

营丘之下，有宅有田。
梨枣兮觞豆，耘耔兮为年。
鷄栖埘兮羊豕在牧，课儿子兮蓺松菊。
炙背兮墙东，梦覆舟兮涛且风。
洋之回兮可以驾，孙甥扶舆兮父老同社。
洋之水兮可以舟入，鸥鸟兮与之游。
一世兮蜉蚁，桑榆兮慭可收。
从此休兮，公谁黄髮之休。
伟长松兮卧龙蛇，阅千岁兮不改其柯。
震雷不惊兮，谁欲休之以蜩蛭。
下有锦石兮可用杯勺，云月供帐兮万籁奏乐。
石子磊磊兮涧谷纵横，春月桃李兮士女倾城。
时雨霖兮忽若海潦收，无事兮我以观万物之情。
儿时所蓺兮桃李纤纤，随世风波兮吹而北南。
昔去兮拱把，今归兮与天参。
与古人兮合契，树如此兮我何以堪。
鸿雁嗸兮或在洲渚，有心于粒兮弋者所取。
飞冥冥兮渺万里而绝，去薮泽之罗者兮官予落羽。
王圣涂二亭歌
作者：黄庭坚
朝代：宋

营丘之下，有宅有田。梨枣兮觞豆，耘耔兮为年。鸡栖埘兮羊豕在牧，课儿子兮蓺松菊。炙背兮墙东，梦覆舟兮涛且风。洋之回兮可以驾，孙甥扶舆兮父老同社。洋之水兮可以舟入，鸥鸟兮与之游。一世兮蜉蚁，桑榆兮憖可收。从此休兮，公谁黄发之休。伟长松兮卧龙蛇，阅千岁兮不改其柯。震雷不惊兮，谁欲休之以蜩蛭。下有锦石兮可用杯勺，云月供帐兮万籁奏乐。石子磊磊兮涧谷纵横，春月桃李兮士女倾城。时雨霖兮忽若海潦收，无事兮我以观万物之情。儿时所蓺兮桃李纤纤，随世风波兮吹而北南。昔去兮拱把，今归兮与天参。与古人兮合契，树如此兮我何以堪。鸿雁嗷兮或在洲渚，有心于粒兮弋者所取。飞冥冥兮渺万里而绝，去薮泽之罗者兮官予落羽。
画马赞
作者：黄庭坚
朝代：宋

御与马相得，维予止作，万里不日而復。
士志于学，则亦无息。
以师友为辔策，及其至焉维尔力。
画马赞
作者：黄庭坚
朝代：宋

御与马相得，维予止作，万里不日而复。士志於学，则亦无息，以师友为辔策，及其至焉维尔力。
画马赞
作者：黄庭坚
朝代：宋

御与马相得，维予止作，万里不日而复。士志于学，则亦无息。以师友为辔策，及其至焉维尔力。
筇竹杖赞
作者：黄庭坚
朝代：宋

厉廉隅而不刿，故窃比於彭耽之寿。屈曲而有直体，能独立於雪霜之後。伯夷食薇而清，陈仲咽李而瘦。涪翁昼寝，苍龙挂壁。涪翁履危，心如铁石。穷山独行，解两虎争。终不使卞庄乘间，而孺子成名。
筇竹杖赞
作者：黄庭坚
朝代：宋

厉廉隅而不刿，故窃比于彭耽之寿。屈曲而有直体，能独立于雪霜之后。伯夷食薇而清，陈仲咽李而瘦。涪翁昼寝，苍龙挂壁。涪翁履危，心如铁石。穷山独行，解两虎争。终不使卞庄乘间，而孺子成名。
筇竹杖赞
作者：黄庭坚
朝代：宋

厉廉隅而不刿，故窃比于彭耽之寿。
屈曲而有直体，能独立于雪霜之后。
伯夷食薇而清，陈仲嚥李而瘦。
涪翁昼寝，苍龙挂壁。
涪翁履危，心如铁石。
穷山独行，解两虎争。
终不使卞庄乘间，而孺子成名。
筇竹颂
作者：黄庭坚
朝代：宋

伟邛崃之美竹，初发迹於。
有山而不险，有水而无波。
金声而玉节，故贯四时而不改其柯。
郭子遗我，扶余涧阿。
坐则倚胡床棐几，行则随青笠绿蓑。
吾衰也久矣，视尔畏友。
予琢予磨，百世以俟圣人而不惑，则涪皤不负筇竹。
危而不扶，颠而不持，惟筇竹之负涪皤。
筇竹颂
作者：黄庭坚
朝代：宋

伟邛崃之美竹，初发迹于䍧牱。有山而不险，有水而无波。金声而玉节，故贯四时而不改其柯。郭子遗我，扶余涧阿。坐则倚胡床棐几，行则随青笠绿蓑。吾衰也久矣，视尔畏友。予琢予磨，百世以俟圣人而不惑，则涪皤不负筇竹。危而不扶，颠而不持，惟筇竹之负涪皤。
筇竹颂
作者：黄庭坚
朝代：宋

伟邛崃之美竹，初发迹於（左牛右羊）（左牛右可）。有山而不险，有水而无波。金声而玉节，故贯四时而不改其柯。郭子遗我，扶余涧阿。坐则倚胡床棐几，行则随青笠绿蓑。吾衰也久矣，视尔畏友。予琢予磨，百世以俟圣人而不惑，则涪皤不负筇竹。危而不扶，颠而不持，惟筇竹之负涪皤。
罗汉南公塔颂
作者：黄庭坚
朝代：宋

一点墨漆，元无缝罅。
罗汉云居，天上天下。
出入奋迅，三界无家。
以除恼禅，打鼓弄琵琶。
沈却法船，留下戽斗。
欲得不沈，戽干札漏。
薄薄酒二章·其一
作者：黄庭坚
朝代：宋

薄酒可与忘忧，丑妇可与白头。
徐行不必驷马，称身不必狐裘。
无祸不必受福，甘餐不必食肉。
富贵于我如浮云，小者谴诃大戮辱。
一身畏首復畏尾，门多宾客饱僮仆。
美物必甚恶，厚味生五兵。
匹夫怀璧死，百鬼瞰高明。
丑妇千秋万岁同室，万金良药不如无疾。
薄酒一谈一笑胜茶，万里封侯不如还家。
虎号南山
作者：黄庭坚
朝代：宋

虎号南山，北风雨雪。百夫莫为，其下流血。相彼暴政，几何不虎。父子相戒，是将食汝。伊彼大吏，易我鳏寡。矧彼小吏，取桎梏以舞。念昔先民，求民之瘼。今其病之，言置于壑。出民于水，惟夏伯禹。今俾我民，昏垫平土。岂弟君子，伊我父母。不念赤子，今我何怙。呜呼旻天，如此罪何苦。
虎号南山
作者：黄庭坚
朝代：宋

一章虎号南山，北风雨雪。百夫莫为，其下流血。相彼暴政，几何不虎。父子相戒，是将食汝。二章伊彼大吏，易我鳏寡。矧彼小吏，取桎梏以舞。念昔先民，求民之瘼。今其病之，言置於壑。三章出民于水，惟夏伯禹。今俾我民，昏垫平土。岂弟君子，伊我父母。不念赤子，今我何怙。呜呼旻天，如此罪何苦。
虎号南山·其三
作者：黄庭坚
朝代：宋

出民于水，惟夏伯禹。
今俾我民，昏垫平土。
岂弟君子，伊我父母。
不念赤子，今我何怙。
呜呼旻天，如此罪何苦。
虎号南山·其二
作者：黄庭坚
朝代：宋

伊彼大吏，易我鳏寡。
矧彼小吏，取桎梏以舞。
念昔先民，求民之瘼。
今其病之，言置于壑。
赵景仁弹琴舞鹤图赞
作者：黄庭坚
朝代：宋

无山而隠，不褐而禅。
听松风以度曲，按舞鹤而忘年。
铿尔舍琴而对吏，忽坌入而来前。
察朱墨之如蚁，初不病其超然。
转调丑奴儿采桑子
作者：黄庭坚
朝代：宋

得意许多时。长醉赏、月影花枝。暴风狂雨年年有，金笼锁定，莺雏燕友，不被鸡欺。红旆转逶迤。悔无计、千里追随。再来应绾泸南印，而念目下，恓惶怎向，日永春迟。
邹操
作者：黄庭坚
朝代：宋

归欤怀哉，此邦不可以游。
眷吾车而有柅，非河浒之无舟。
政何君而莫与，君何国而莫求。
岁荏荏而老至，慨时运之不逑。
洋洋乎水哉，丘之不得济也。
昊天不弔，仁者此无罪也。
揽国辟而家擅，几何而不殆也。
心病不可药，手足未有害也。
鸟覆巢于主人，凤摩天而逝也。
求所用生丧其生，吾不忍幪此虿也。
岂曰如之何，然后求诸蔡也。
已乎已乎！鸟兽山林，则以食也。
天下有道，丘不与易也。
归我休矣，奉帝则也。
大同至小，天地德也。
小物自私，智之贼也。
国无知兮，我非伤悲兮。
驺御委辔，四牡驰兮。
心不慊于前驱，又欲下而走兮。
中园有林，斧所相兮。
大厦峨峨，不谋匠兮。
往者不可及，来者吾犹望兮。
邹操
作者：黄庭坚
朝代：宋

归欤怀哉，此邦不可以游。眷吾车而有柅，非河浒之无舟。政何君而莫与，君何国而莫求。岁荏荏而老至，慨时运之不逑。洋洋乎水哉，丘之不得济也。昊天不吊，仁者此无罪也。揽国辟而家擅，几何而不殆也。心病不可药，手足未有害也。鸟覆巢于主人，凤摩天而逝也。求所用生丧其生，吾不忍幪此虿也。岂曰如之何，然后求诸蔡也。已乎已乎！鸟兽山林，则以食也。天下有道，丘不与易也。归我休矣，奉帝则也。大同至小，天地德也。小物自私，智之贼也。国无知兮，我非伤悲兮。驺御委辔，四牡驰兮。心不慊于前驱，又欲下而走兮。中园有林，斧所相兮。大厦峨峨，不谋匠兮。往者不可及，来者吾犹望兮。
邹操
作者：黄庭坚
朝代：宋

归欤怀哉，此邦不可以游。眷吾车而有柅，非河浒之无舟。政何君而莫与，君何国而莫求。岁荏荏而老至，慨时运之不逑。洋洋乎水哉，丘之不得济也。昊天不吊，仁者此无罪也。揽国辟而家擅，几何而不殆也。心病不可药，手足未有害也。鸟覆巢於主人，凤摩天而逝也。求所用生丧其生，吾不忍幪此虿也岂曰如之何，然後求诸蔡也。已乎已乎！鸟兽山林，则以食也。天下有道，丘不与易也。归我休矣，奉帝则也。大同至小，天地德也。小物自私，智之贼也。国无知兮，我非伤悲兮。驺御委辔，四牡驰兮。心不慊於前驱，又欲下而走兮。中园有林，斧所相兮。大厦峨峨，不谋匠兮。往者不可及，来者吾犹望兮。
采菊
作者：黄庭坚
朝代：宋

一章南山有菊，于采其英。谁从汝往，视我惸惸。伊时之人，谁适有比。不与我谋，不知其已。二章薄言采之，遵彼山曲。汝来迟迟，去我何速。伊时之人，谁适与同。不与我好，殆其觏凶。三章江汉滔滔，有楫有杭。谁以济此，中流且风。嗟尔君子，时处时默。微云反覆，无伤尔足。
陶兀居士赞
作者：黄庭坚
朝代：宋

兀兀陶陶，借书借不得。
陶陶兀兀，问字问不得。
是醒是醉，佛也会不得布衣簪绂，有人扶便得。
黄龙南禅师真赞
作者：黄庭坚
朝代：宋

我手何似佛手，日中见斗。
我脚何似馿脚，锁却狗口。
生缘在甚么处，黄茆裏走。
乃有北溟之鲲，揭海生尘。
以长觜鸟啄其心肝肺，乃退藏于密。
待其化而为鹏，与之羽翼，九万里则风斯在下矣。
自为鑪而镕凡圣之铜，乃将图南也。
道不虚行，是谓无功之功。
徧得其道者，一子一孙而已矣。
得其一者，皆为万物之宗。
工以丹墨，得皮得骨。
我以无舌，赞水中月。
黄龙南禅师真赞
作者：黄庭坚
朝代：宋

我手何似佛手，日中见斗。我脚何似驴脚，锁却狗口。生缘在甚么处，黄茆里走。乃有北溟之鲲，揭海生尘。以长觜鸟啄其心肝肺，乃退藏于密。待其化而为鹏，与之羽翼，九万里则风斯在下矣。自为炉而镕凡圣之铜，乃将图南也。道不虚行，是谓无功之功。遍得其道者，一子一孙而已矣。得其一者，皆为万物之宗。工以丹墨，得皮得骨。我以无舌，赞水中月。
黄龙南禅师真赞
作者：黄庭坚
朝代：宋

我手何似佛手，日中见斗。我脚何似驴脚，锁却狗口。生缘在甚麽处，黄茆里走。乃有北溟之鲲，揭海生尘。以长觜鸟啄其心肝肺，乃退藏於密。待其化而为鹘，与之羽翼，九万里则风斯在下矣。自为炉而熔凡圣之铜，乃将图南也。道不虚行，是谓无功之功。偏得其道者，一子一孙而已矣。得其者，皆为万物之宗。工以丹墨，得皮得骨。我以无舌，赞水中月。
龙眠操三章赠李元中
作者：黄庭坚
朝代：宋

螳臂美兮当车蟹螯强兮斗虎。
我观兮上下四方，或锡予兮以大武。
金石兮水波，松柏兮雨霜。
有时女兮不春，我欲筮兮同床。
筮告予以不好，予与居兮甚斌。
秦人同炙兮徒欺予，予和羹兮众吐之。
南山雾兮楚氛，其在兹兮斗日月。
扬汤兮救喝，从子休兮龙眠之樾。
龙眠操三章赠李元中
作者：黄庭坚
朝代：宋

朝百牢兮九饭，藜羹不糁兮共盘而笑。
狐白裘兮豹袪，縕袍无里兮亦见春。
予何喜兮安乐此，曰有嘉人兮遗予履。
发十袭兮示予，与予武兮合度。
使羿兮隅立，使离朱兮诏之。
若人兮无鹄，离朱茫然兮羿韔弓。
牧牛兮于鼻，牧羊兮不歧。
有若人兮可与归，因子问涂兮龙眠之蹊。
龙眠操三章赠李元中
作者：黄庭坚
朝代：宋

吾其行乎，道渺渺兮骖弱，石岩岩兮川横。日月兮在上，风吹雨兮昼冥。吾其止乎，曲者如几，直者如矢。我为直兮棘余趾，我为曲兮不如其已。吾耕石田兮为芝，乃三岁兮报我饥。嗣兹穑兮则以稼，从子于耜兮龙眠之下。螳臂美兮当车，蟹螯强兮斗虎。我观兮上下四方，或锡予兮以大武。金石兮水波，松柏兮雨霜。有时女兮不春，我欲筮兮同床。筮告予以不好，予与居兮甚妩。秦人同炙兮徒欺予，予和羹兮众吐之。南山雾兮楚氛，其在兹兮斗日月。扬汤兮救暍，从子休兮龙眠之樾。朝百牢兮九饭，藜羹不糁兮共槃而笑。狐白裘兮豹袪，缊袍无里兮亦见春。予何喜兮安乐此，曰有嘉人兮遗予履。发十袭兮示予，与予武兮合度。使羿兮隅立，使离朱兮诏之。若人兮无鹄，离朱茫然兮羿韔弓。牧牛兮于鼻，牧羊兮不歧。有若人兮可与归，因子问涂兮龙眠之蹊。
龙眠操三章赠李元中·其三
作者：黄庭坚
朝代：宋

朝百牢兮九饭，藜羹不糁兮共槃而笑。
狐白裘兮豹袪，缊袍无裏兮亦见春。
予何喜兮安乐此，曰有嘉人兮遗予履。
发十袭兮示予，与予武兮合度。
使羿兮隅立，使离朱兮诏之。
若人兮无鹄，离朱茫然兮羿韔弓。
牧牛兮于鼻，牧羊兮不歧。
有若人兮可与归，因子问涂兮龙眠之蹊。
龙眠操三章赠李元中·其三
作者：黄庭坚
朝代：宋

朝百牢兮九饭，藜羹不糁兮共槃而笑。狐白裘兮豹袪，缊袍无里兮亦见春。予何喜兮安乐此，曰有嘉人兮遗予履。发十袭兮示予，与予武兮合度。使羿兮隅立，使离朱兮诏之。若人兮无鹄，离朱茫然兮羿韔弓。牧牛兮于鼻，牧羊兮不歧。有若人兮可与归，因子问涂兮龙眠之蹊。
龙眠操三章赠李元中·其二
作者：黄庭坚
朝代：宋

螳臂美兮当车，蟹螯强兮斗虎。
我观兮上下四方，或锡予兮以大武。
金石兮水波，松栢兮雨霜。
有时女兮不春，我欲筮兮同床。
筮告予以不好，予与居兮甚妩。
秦人同炙兮徒欺予，予和羹兮众吐之。
南山雾兮楚氛，其在兹兮斗日月。
扬汤兮救暍，从子休兮龙眠之樾。
龙眠操三章赠李元中·其二
作者：黄庭坚
朝代：宋

螳臂美兮当车，蟹螯强兮斗虎。我观兮上下四方，或锡予兮以大武。金石兮水波，松柏兮雨霜。有时女兮不春，我欲筮兮同床。筮告予以不好，予与居兮甚妩。秦人同炙兮徒欺予，予和羹兮众吐之。南山雾兮楚氛，其在兹兮斗日月。扬汤兮救暍，从子休兮龙眠之樾。
三笑圖贊
作者：黄庭堅
朝代：宋

二豪之所爭，不滿三隠之一笑。
三隠之所笑，不解耶舍之顔。
耶舍之印，霧鎖雲埋。
九年面壁，此印方開。
了觀師繡觀音贊
作者：黄庭堅
朝代：宋

六合內外，若有不觀音處。
則此絲縷，不能堅固。
橫此三十二應，共此一光明聚。
了觀觀音，自知金針落處。
知落處，女媧補天夜夜雨。
予欲金玉汝贈黄從善
作者：黄庭堅
朝代：宋

江山複重兮朋友失，長處幽篁兮隔離天日。
鳥聲無人兮我友來即，久矣不聞德人之言兮，爲余發藥。
嘉若人兮甚好修，蘭薰而時發兮，水剛德而用柔。
有璞連城，方謨匠兮，忍其與斗筲議之。
螫吾手而不砭兮，舉百體而棄之。
爲民父母兮，灼子之膚，何能忍。
顧白日臨辰兮，臣何愛不與俱來。
古之人償責言兮，雖九死其猶未悔。
虹氣貫斗牛兮，豈用俗人之町畦。
予愛蘭而莫與予佩兮，曰斯其不情。
帝關九牡兮，照下土孔明。
予將觀東海兮，蛙說予以坎井。
盍嘗視吾寶兮，茲有重於岑鼎。
予欲金玉汝兮，汝既金玉。
揭日月以適四方兮，殆而按劍以爲戮。
雁以不鳴烹，木以材而斲。
天下皆羿兮，矢來無鄉，惟應以無名之樸。
仰山簡和尚真贊
作者：黄庭堅
朝代：宋

不戒而六和恭敬，不禪而十方清浄。
不學而文理井井，不吏而施於有政。
壽八十餘，閱人三世。
孝於塔廟，勤力勤禮。
百室崇成，檀者亹亹。
齊始如終，薪窮於指。
耋老而精明，豐肉而神清。
和同而不濁，退屈而不陵。
是謂大雅之士，惜乎其不發諸朝廷。
倦鶴圖贊
作者：黄庭堅
朝代：宋

偉萬里之仙驥，羾九關而天翱。
亦倦飛而歸止，矧人生之嗟勞。
饑食北山之薇蕨，寒緝江南之落毛。
安能作河中之桴木，寧爲籬落之繫匏。